title: Astounding Sounds, Amazing Music

text: Albumilla kaikki yhtyeen jäsenet rumpali Simon Kingia lukuun ottamatta ovat osallistuneet kappaleiden tekoon. Tämä näkyy musiikillisesti monipuolisina sävellyksinä, esimerkkeinä Rudolphin säveltämä jazz-funk-vaikutteinen instrumentaali ”The Aubergine That Ate Rangoon”, Nik Turnerin ja Simon Housen intialaisvaikutteinen ”Kadu Flyer” sekä tunnelmallisemmat, kosketinsoitinvoittoiset instrumentaalit, Alan Powellin ”City Of Lagoons” ja Housen ”Chronoglide Skyway”. Aiemmilta julkaisuilta tuttu heavy rock -ilmaisu on albumilla pienessä osassa.


title: Astounding Sounds, Amazing Music

text: Albumin tunnetuin kappale on Calvertin sanoittama ja Dave Brockin säveltämä kymmenminuuttinen, tunnelmallinen ”Steppenwolf”, joka pohjautuu Hermann Hessen samannimiseen romaaniin (suomeksi "Arosusi"). Calvert oli levyttänyt kappaleesta hyvin erilaisen version paria vuotta aiemmin Adrian Wagnerin kanssa. Kappale pääsi yhtyeen keikkasettiin usean vuoden ajaksi.


title: Astounding Sounds, Amazing Music

text: Myös Calvert/Brock-tuotantoa oleva ”Reefer Madness” perustuu samannimiseen, vuonna 1936 valmistuneeseen marihuanan vastaiseen opetusfilmiin. Singlenäkin julkaistu ”Kerb Crawler” on nopea-tempoisempi hard rock -kappale, jonka albumiversion miksasi Pink Floyd -kitaristi David Gilmour.


title: Astounding Sounds, Amazing Music

text: Albumi sai ristiriitaisen vastaanoton fanien keskuudessa, ja kriitikot kritisoivat albumia muun muassa ”suunnattomaksi”, kun taas kitaristi Dave Brockin mielestä ”albumilla oli liikaakin suuntauksia!”. Brittiläisen New Musical Expressin kriitikko Dick Tracy puolestaan kehui albumia arvostelussaan juuri sen monipuolisuudesta. Britannian albumilistalla albumi nousi sijalle 33, mikä oli yhtyeen heikoin sijoitus kyseisellä listalla debyyttialbumin jälkeen. Albumin julkaisun jälkeen yhtye lähti kiertueelle, jossa lavasteena toimi ”Atomhenge”-niminen, futuristinen versio Stonehenge-monumentista.


title: Astounding Sounds, Amazing Music

text: Pian kiertueen jälkeen yhtye hajautui sisäisesti kahtia: Alan Powell, Nik Turner ja Paul Rudolph halusivat tuoda yhtyeen musiikkiin uusia vaikutteita, kun taas Calvert ja Brock halusivat jatkaa perinteisemmällä tyylillä. Powell ja Turner erotettiin yhtyeestä vuoden 1976 lopulla ja Rudolph vuoden 1977 alussa.


title: Quark, Strangeness and Charm

text: Quark, Strangeness and Charm on Hawkwindin albumi vuodelta 1977.


title: Quark, Strangeness and Charm

text: Vuoden 1976 lopussa alkuperäisjäsen Nik Turner ja rumpali Alan Powell erotettiin yhtyeestä ja jäljelle jäänyt viisikko Robert Calvert, Dave Brock, Paul Rudolph, Simon House ja Simon King levyttivät single "Back On The Streets"/"The Dream Of Isis" ja tekivät joulukuussa lyhyen Britannian kiertueen.


title: Quark, Strangeness and Charm

text: Tammikuussa 1977 yhtye lähti Walesiin Rockfield-studioille nauhoittamaan uutta albumia. Pian levytyksen alussa tapahtui kuitenkin jälleen muutoksia, kun basisti Paul Rudolph erotettiin yhtyeestä musiikillisten ja henkilökohtaisten erimielisyyksien vuoksi. Hänen tilalleen tuli Adrian Shaw Magic Muscle-yhtyeestä, joka oli lämmitellyt Hawkwindia 1970-luvun alkupuoliskolla.


title: Quark, Strangeness and Charm

text: Musiikillisesti albumi palasi suoraviivaisempaan tyylin edeltäjäänsä verrattuna. Robert Calvertin sanoitukset käsittelevät kärkevästi ajan teemoja kuten kloonausta ("Spirit Of The Age"), ydinsotaa ("Damnation Alley") ja Lähi-idän öljykriisiä ja terrorismia ("Hassan I Sahba").


title: Quark, Strangeness and Charm

text: Popahtava nimikappale perustuu kuvauksiin tiedemiehistä ja tähtitieteilijöistä (Galileo Galilei, Kopernikus ja Einstein). "Days Of The Underground" on kuvaus yhtyeen alkuajoista ja "Fable Of A Failed Race" on hitaampitempoinen kappale ihmiskunnan syntyhistoriasta. Albumilla on lisäksi kaksi instrumentaalia, Simon Housen "The Forge Of Vulcan" ja Simon Kingin "The Iron Dream".


title: Quark, Strangeness and Charm

text: Albumi sai hyvän vastaanoton brittiläisessä musiikkilehdistössä julkaisun aikoihin ja varsinkin Calvertin sanoituksia ja Housen soittoa kehuttiin. Myös suoraviivaisempi soitto ja Brockin riffit saivat kehuja. Britannian albumi-listalla albumi nousi sijalle 30.


title: Quark, Strangeness and Charm

text: Monet albumin kappaleista ovat kuuluneet vielä viime vuosinakin yhtyeen keikkasettiin ja kappaleista kuten "Spirit Of The Age", "Damnation Alley" ja "Hassan I Sahba" on tullut klassikoita yhtyeen historiassa ajan myötä. Myös fanit pitävät "Quark Strangeness And Charmia" yhtyeen parhaimpiin kuuluvana albumina.


title: Quark, Strangeness and Charm

text: Albumin tehnyt kokoonpano kävi studiossa vielä vuoden 1978 alussa ja myös syksyn 1977 konsertteja oli nauhoitettu. Näitä nauhoituksia julkaistiin vuonna 1979 "PXR 5"-albumilla sekä "Weird Tapes"-sarjassa.


title: Quark, Strangeness and Charm

text: Robert Calvertin mielenterveydelliset ongelmat alkoivat haitata yhtyeen toimintaa albumia seuranneella Euroopan kiertueella. Calvertin sekoilut Pariisissa johtivat yhtyeen pidätykseen ja kevään 1978 asianosaisten mukaan katastrofaalisen Pohjois-Amerikan kiertueen viimeisen keikan jälkeen Dave Brock myi pettyneenä kitaransa fanille uskoen yhtyeen tarun olevan lopussa. Simon House oli eronnut jo kesken kiertueen ja kiertueen loppuajan koskettimia soitti Calvertin ja Brockin Sonic Assassins-projektista tuttu Paul Hayles.


title: Marco Casagrande (arkkitehti)

text: Marco Casagrande (s. 7. toukokuuta 1971 Turku) on suomalainen ympäristötaiteilija, arkkitehti ja arkkitehtuuriteoreetikko. Casagrande on toiminut vuosina 2004–2009 ekologisen kaupunkisuunnittelun professorina Taiwanissa. Hänet tunnetaan myös entisenä palkkasotilaana.


title: Marco Casagrande (arkkitehti)

text: Casagrande julkaisi vuonna 1997 taiteilijanimellä Luca Moconesi kirjan "Mostarin tien liftarit" kertoen kirjan kuvaavan hänen kokemuksiaan palkkasotilasryhmän johtajana Bosnian sodassa. Kuvaukset sisältävät sotarikoksiksi luokiteltavia tapahtumia, kirjan päähenkilö muun muassa ampuu joukon haavoittuneita sotilaita. Kirjan kuvausten vuoksi Ulkoministeriö selvitti Casagranden mahdollista osuutta sotarikoksiin ja välitti asian Haagin sotarikostuomioistuimelle. Tuomioistuin ei ryhtynyt tutkimaan asiaa todisteaineiston epäselvyyden vuoksi, ja Casagrande itse väitti tapahtumien olevankin fiktiota. Vuonna 2001 Casagrande tuli uudelleen julkisuuteen väittäen tapahtumien olevan sittenkin totuudenmukaisia. Asiasta käynnistettiin poliisitutkinta, joka lopetettiin riittävän todenperäisten tietojen puutteessa.


title: Marco Casagrande (arkkitehti)

text: Kirjan mukaan palkkasotilaaksi ryhtyessään Casagrande oli 22-vuotias, ja taustalla oli varusmiespalvelus rannikkojääkärikomppaniassa ja reserviupseerikoulussa.


title: Marco Casagrande (arkkitehti)

text: Casagrande itse tuomitsee sotarikokset. Hän on luennoinut Maanpuolustuskorkeakoulussa johtamisen ja strategian opintojaksoilla vuodesta 2006.


title: Marco Casagrande (arkkitehti)

text: Myöhemmin Casagrande on valmistunut arkkitehdiksi Suomessa. Hänet nimitettiin ekologisen kaupunkisuunnittelun professoriksi taiwanilaiseen Tamkangin yliopistoon vuonna 2004. Casagrande työ on poikkitieteellistä, ja hän yhdistelee teoksissaan vapaasti elementtejä arkkitehtuurista, ympäristötaiteesta ja kaupunkisuunnittelusta. Casagrande työskenteli vuosina 1999–2003 yhdessä Sami Rintalan kanssa Arkkitehtitoimisto Casagrande & Rintalassa. Vuodesta 2003 hän on toiminut Casagrande Laboratoryssa. Casagrande & Rintalan aikaiset työt olivat taiteellisia arkkitehtonisia installaatioita, kun taas myöhemmät työt ovat keskittyneet ekologiseen kaupunkisuunnitteluun ja "kolmannen sukupolven kaupungin" teoriaan. Casagrande pyrkii kaupunkisuunnittelussaan teollisen kaupungin luonnonmukaiseen restauraatioon, ja hän näkee lohdullisina ne prosessit, joissa ihmiset raunioittavat luonnostaan teollisuuskaupunkia. Tällaisia "orgaanisia sosiaalisia keskuksia" ovat esimerkiksi spontaanit kollektiiviset kaupunkiviljelykset ja "anarkistipuutarhat", joiden kautta ensimmäisen sukupolven kaupunki jälleensyntyy. Kolmannen sukupolven kaupunki on osallistuvaan suunnitteluun perustuva "ihmisräme" tai "orgaaninen kone"; teollisen kaupungin orgaaninen raunio.


title: Marco Casagrande (arkkitehti)

text: "Ne (spontaanit kaupunkiviljelykset) säätävät teollista kaupunkia kohti orgaanista, kohti sattumaa ja näin tehdessään ne raunioittavat modernia urbanismia. Ne ovat pistemäisiä orgaanisia vallankumouksia ja kolmannan sukupolven kaupungin siemeniä."


title: Marco Casagrande (arkkitehti)

text: Casagranden arkkitehtuurin ja taiteen välimaastossa liikkuvia töitä on valittu Venetsian biennaaliin kolme kertaa, vuosina 2000, 2004 ja 2006, ja hänen teoksiaan on ollut esillä kymmenissä näyttelyissä ja julkaisuissa eri puolilla maailmaa.


title: Marco Casagrande (arkkitehti)

text:
Ruin Academy / Raunioakatemia (2010-) on itsenäinen monitieteellinen tutkimuskeskus Taipein Urban Core alueella. Sen tavoitteena on ”ajatella uusiksi teollinen kaupunki ja moderni ihminen laatikossa. ” Raunioakatemia toimii hylätyssä viisikerroksisessa kaupunkikerrostalossa Taipein keskustassa. Rakennuksesta on poistettu kaikki väliseinät ja ikkunat, jotta sisätiloissa voi kasvattaa bambua ja kasviksia. Professorit ja opiskelijat nukkuvat ja työskentelevät mahongista rakennetuissa ad-hoc -dormitorioissa, ja rakennuksen viidennessä kerroksessa on yleinen sauna. Koko rakennus on lävistetty 6 tuuman rei’illä, jotta siellä voi ”sataa sisällä”. Akatemia on jatkuvasti muuttuva raunion ja rakennustyömaan yhdistelmä.
"Arkkitehtoninen kontrolli on prosessissa antaakseen periksi, jotta luonto voi astua sisään. Tähän mennessä se ei ole vielä antanut periksi – se on liian laiska. Arkkitehtoninen kontrolli tulee antamaan periksi. Modernismi on hukassa ja teollinen kone muuttuu orgaaniseksi. Tämä on tapahtumassa Taipeissa ja tätä me tutkimme. Raunioakatemia on orgaaninen kone." Raunion käsite ilmentää käännekohtaa, jossa ihmisen tuottama objekti muuttuu osaksi luontoa.


title: Marco Casagrande (arkkitehti)

text:
Tutkimus- ja suunnittelutehtävät liikkuvat vapaasti arkkitehtuurin, kaupunkisuunnittelun, ympäristötaiteen ja muiden taiteen ja tieteen alojen välillä yhteisenä nimittäjänä rakennettu ihmisympäristö. Anarkisti-mummot, akateeminen irtolaisuus ja kaupunkiakupunktio ovat joitakin lähtökohtia Raunioakatemian taustalla. Akatemian työpajoja ovat:
Paikallinen tieto on eri tutkimuselementtejä yhdistävät tekijä, joka sitoo kolmannen sukupolven Taipein paikkakohtaiseen luonnontilaan. Akatemiaa johtavat yhteistyössä taiwanilainen JUT Foundation for Arts & Architecture ja suomalainen Casagrande Laboratory. Raunioakatemialle myönnettiin World Architecture Community Award palkinto vuonna 2011.


title: Marco Casagrande (arkkitehti)

text:
Raunioakatemian arkkitehtuurifilosofian ydin on teoria kolmannen sukupolven kaupungista, teollisuuskaupungin orgaanisesta rauniosta. Akatemia keskittyy tutkimaan niitä Taipein raunioitumisprosesseja, jotka pitävät kaupungin elossa. Raunion nähdään elementtinä, jossa ihmisen tekemästä on tullut osa luontoa.
Kolmannen sukupolven kaupunki seuraa ensimmäistä sukupolvea, jossa ihmiset elivät rauhaisaa yhteiseloa luonnon kanssa, ja toista sukupolvea, joka rakensi seiniä ja kivirakenteita kaikkialle tarkoituksenaan sulkea luonto pois. Kolmannessa sukupolvessa luonto, jota ei koskaan kyetä sulkemaan täysin pois, kasvaa takaisin raunioista ja seinien halkemista imien ihmisluonnon takaisin villiin luontoon. Kolmannen sukupolven kaupunki keskittyy paikalliseen tietoon ja kaupunkiakupunktioon. Kolmannen sukupolven kaupunki on teollisuuskaupunki, jonka ihmiset ovat raunioittaneet – ihmisluonto osana luontoa. Kolmannen sukupolven Taipein elementtejä ovat:


title: Marco Casagrande (arkkitehti)

text: Raunioakatemia julkaisee omaa itsenäistä sanomalehteään "The Anarchist Gardener" Anarkisti puutarhuria, jonka päätoimittajana toimii Nikita Wu. Sanomalehti on avoin kollaasi Akatemian ajattelua rakennetun ihmisympäristön tulevaisuudesta. Lehden erikoisnumero edusti raunioakatemiaa Hong Kongin ja Shenzhenin arkkitehtuuribiennaalissa vuonna 2012.


title: Marco Casagrande (arkkitehti)

text: Casagranden Pohjois-Taiwanin Datun vuoristoon suunnittelemalle Chen House -puurakennukselle myönnettiin vuonna 2009 World Architecture Award -palkinto. Rakennus on palkittu myös Architectural Review's House 2010- ja World Architecture Festival 2009 -kilpailuissa ja sille on myönnetty Venäjän arkkitehtiliiton Zeleny Proekt 2012 -palkinto.


title: Marco Casagrande (arkkitehti)

text: Casagrandelle myönnettiin kansainvälisen arkkitehtuurikriitikkojen komitea CICA:n pääpalkinto vuonna 2013 sekä Euroopan arkkitehtuuripalkinto 2013. Unesco ja kansainvälinen Locus-säätiö myönsivät Casagrandelle vuonna 2015 kestävän arkkitehtuurin ja kaupunkisuunnittelun palkinnon.


title: Louis Jean Desprez

text: Louis Jean Desprez, joskus virheellisesti "Jean Louis Desprez" (1743 Auxerre, Ranska − 19. maaliskuuta 1804 Tukholma, Ruotsi) oli ranskalainen arkkitehti, maalari ja graafikko, joka työskenteli Ruotsissa. Desprez oli yksi niistä monista taiteilijoista, jotka kuningas Kustaa III toi Ruotsiin. Desprezin arkkitehtuuriset tuotokset edustavat monumentaalista uusklassista arkkitehtuuria. Tyylisuuntaansa hän haki oppia Etelä-Italiassa ja Sisiliassa.


title: Louis Jean Desprez

text: Hän teki useita Rooman Pantheonia mukailevia ehdotuksia, joista toteutui kuitenkin vain Hämeenlinnan kirkko (1798). Hänen Viaporia (Suomenlinna) varten tekemänsä suunnitelmat jäivät toteutumatta.


title: Louis Jean Desprez

text: Desprez suunnitteli myös lavasteita, joiden vaikutteiden antaja oli Piranesi. Hänen romanttinen tyylinsä oli pitkään alan esikuva. Maalauksissaan hän hyödynsi historiallisia aiheita.


title: Louis Jean Desprez

text: Desprez’n oppilaita olivat Charles Bassi ja Carl Christoffer Gjörwell.


title: Jupiter (täsmennyssivu)

text: Jupiter voi tarkoittaa seuraavia asioita:


title: SEG

text: SEG eli Searl Effect Generator on tyypiltään magneettinen ylijännitelaite, jonka keksi englantilainen John Searl (s. 4. toukokuuta 1932) noin vuonna 1949. Magneettisia ylijännitelaitteita pidetään yleisesti pseudotieteenä.


title: SEG

text: Ollessaan lapsi, John Searl on kertonut nähneensä unia geometrisista kuvioista ja numeroista. Hän ei pitkään aikaan tiennyt miten hänen olisi pitänyt suhtautua uniinsa, mutta jossain vaiheessa alkoi kokea tarvetta rakentaa unissaan näkemänsä laite.


title: SEG

text: SEG on kolmen magneettisen renkaan ja niihin kuhunkin kuuluvien vastamagneettien sarja. Ne asetetaan litteään muodostelmaan toisensa ympärille. Renkaat vaikuttavat vastamagneetteihin samaan aikaan sekä vetäen niitä puoleensa että työntäen niitä luotaan pois, minkä seurauksena vastamagneetit leijuvat samalla korkeudella itseään lähimpänä olevaan renkaaseen nähden. Tämä ilmiö pätee sekä kaikkiin kolmeen että yhteen renkaaseen.


title: SEG

text: Toinen rengas asetetaan ensimmäisen ja pienemmän renkaan ympärille. Ensimmäiseen renkaaseen kuuluu 12 vastamagneettia. Toisen renkaan vastamagneetit vetäytyvät ulospäin sisemmästä renkaasta ja kohti itseään lähempänä olevaa toista rengasta. Ne pyörivät lähellä ensimmäisen renkaan vastamagneetteja. Komponenttien järjestys on siis rengas - vastamagneetti - vastamagneetti - rengas. Toiseen renkaaseen kuuluu useampi vastamagneetti kuin ensimmäiseen, koska sen läpimitta on isompi.


title: SEG

text: Searlin mukaan toinen rengas saisi aikaan, että ensimmäisen renkaan vastamagneetit pyörisivät loputtomasti alussa annetun energian turvin. Tämä oletettavasti johtuu eri komponenttien magneettisten voimien yhteisvaikutuksesta ja se liittyy elektronien vapautumiseen magneettisesta metallista.


title: SEG

text: Kolmas rengas asetetaan yhtäläisesti isompana renkaana kakkosrenkaan ulkopuolelle, ja sen vastamagneetit tulevat olettavasti kolmannen renkaan sisäpuolelle, jolloin ne ovat toisen ja kolmannen renkaan välissä. Kolmannen renkaan tarkoitus on lisätä kahden sisemmän renkaan sisältämää energiaa.


title: SEG

text: J. Searl ei ole onnistunut saamaan laitettaan toimintakuntoon uudelleen.


title: SEG

text: Kun yhteen renkaaseen syötetään jännitettä ja sen vastamagneeteille annetaan liike-energiaa vaikka sormella, ne kiihtyvät volttimäärän mukaiseen vakionopeuteen ja pysyvät siinä kunnes sähkövirtaa vähennetään. Pyörimisnopeus on esimerkiksi seitsemällä voltilla 100 kierrosta minuutissa. John Searlin johtama tutkimusryhmä on osoittanut tämän pitävän paikkaansa huhtikuussa 2007 ja he ovat kuvanneet sen YouTubeen.


title: SEG

text: Alkuperäisissä laitteissa renkaisiin ei syötetä sähköä, vaan riittävä pyörimisnopeus aikaansaa efektit, joka tuotetaan jollain ulkoisella energialla. Mm. Godin ja Roshinin laitteessa sähkön syöttö ei tuottanut parempaa tulosta. Kun riittävä pyörimisnopeus saavutetaan, laite jää pyörimään itsestään.


title: SEG

text: Jännitettä lisäämällä pyörimisnopeus kiihtyy ja komponenttien lämpötila laskee voimakkaasti. Searlin kertoman ja hänen oletettujen kokeidensa perusteella 1940-luvulla tietyn jännitetason saavutettuaan kolmen renkaan ja niiden vastamagneettien muodostama generaattori synnyttää painovoiman vastaisen nosteen poispäin Maasta, ja jää pyörimään itsestään ilman ulkopuolista selitettävää voimanlähdettä.


title: SEG

text: SEGin väitetään kiihtyvän eksponentiaalisesti sille alussa annettuun voimaan nähden ja synnyttävän enemmän energiaa kuin se vaatii. John Searl ja hänen tutkimusryhmänsä onkin maininnut yhdeksi motiivikseen luoda keino vähentää kasvihuonekaasujen päästöjä.


title: SEG

text: John Searlin tutkimusryhmä on rakentanut yhden renkaan version viimeksi huhtikuussa 2007. He ovat videoissaan osoittaneet myös, että vastamagneetit leijuvat vapaasti renkaan pinnalla ja pysähtyvät Newtonin lakien mukaisesti käytettyään niihin syötetyn energian. He ovat myös osoittaneet sähkövirran vaikutukset yhteen renkaaseen ja sen 12 vastamagneettiin.


title: SEG

text: Venäläiset Rochin ja Godin rakensivat koelaitteen, jonka totesivat toimivan. He hakivat sille myös patentin. Godinin ja Roshinin kokeessa, joka tehtiin venäläisessä yliopistossa, huonetila jäähtyi 7 astetta.


title: Agent M

text: Agent M oli vuosina 2005–2009 ja 2011–2012 toiminut virolainen alternatiivinen indie-rockyhtye. Yhtye vaikutti pääasiassa Tallinnan seudulla ja oli osa uutta punkvaikutteista Vennaskondin ja Tuberkuloitedin jälkeistä virolaista rock-sukupolvea, jonka tyyliin kuului myös lyriikoissa esiintyvä runollinen ja kielellinen kunnianhimo. Suurin osa yhtyeen tuotannosta oli vironkielistä.


title: Agent M

text: Vaikka yhtye ehti julkaista vain yhden albumin, kolme tuplasingleä ja yhden singlen, ehti se saada Viron musiikkimediassa läpi useita hittejä, kuten "7 Surmapattu" ("7 kuolemansyntiä"), "Kus on mu kodu" ("Mis mun koti on"), "Väike tüdruk" ("Pieni tyttö"), "Šokolaad" ("Suklaa") ja "Su ilus nina" ("Sun kaunis nenä"). Joulukuussa 2012 monia henkilövaihdoksia kokenut yhtye ilmoitti muuttavansa nimekseen "Luna Vulgaris".


title: Agent M

text: Yhtyeen perustaja Marten Vill oli aiemmin ollut mukana punkyhtyeissä "Uss" ("Mato") ja "Migreen" ("Migreeni"). Marten Vill käytti Agent M-nimeä ensi kerran vuonna 2002 oman tietokoneella tehdyn elektronisen kappaleen yhteydessä. Armeijasta päästyään Marten alkoi tehdä Kiviussin ("Kivimato") nimellä retrotyylistä pseudopunkia. Syksyllä 2004 alan piireissä huomiota saaneeseen yhden miehen underground-projektiin tuli mukaan Tallinnan pedagogisessa yliopistossa opiskellut Merili Varik. Saman vuoden lopulla Vill päätti panna kasaan uuden live-kokoonpanon nimellä Agent M. Muita jäseniä yhtyeeseen haalittiin tuttavien kautta internetistä. Laulaja Varikin ja komppikitaristi Villin lisäksi mukaan tulivat soolokitaristi Märten Rodes, J.M.K.E:ssa aiemmin vaikuttanut basisti Reimo Va, rumpali Mihkel Kupits ja Under Marie-yhtyeessä vaikuttanut kosketinsoittaja Margus Tammela. Pian syntyivät myös ensimmäiset kappaleet ja 6. toukokuuta 2005 soitettiin yhtyeen ensikeikka Rock Cafe'ssa yhdessä Sõpruse Puiesteen kanssa. Sõpruse Puiestee oli jo heti syksyllä 2004 ottanut uuden yhtyeprojektin suojelukseensa.


title: Agent M

text: Yhtyeen musiikki oli alkuun sekoitus punkia ja diskoa. Sittemmin suunta liikkui enemmän raskaamman vaihtoehtorockin suuntaan ja sitä voi verrata sellaisiin yhtyeisiin kuin Auf der Maur, Garbage ja Queens Of The Stone Age. Yhtye kuvaili lopulta musiikkityyliään termillä "stoner disco".


title: Agent M

text: Agent M esiintyi Suomessa ensimmäisen kerran kevään 2007 Jyrock-festivaaleilla Jyväskylässä saaden innostuneen vastaanoton.


Suomen Amerikkalaisen Jalkapallon Liitto ry (SAJL) on suomalaisen amerikkalaisen jalkapallon valtakunnallinen lajiliitto. Se on perustettu vuonna 1979 ja se on lajin Euroopanliiton EFAF:n, Maailmanliiton IFAF:n ja Suomen Olympiakomitean jäsen.


title: Suomen Amerikkalaisen Jalkapallon Liitto

text: Suomen miesten maajoukkue on voittanut amerikkalaisen jalkapallon Euroopan mestaruuden viisi kertaa (1985, 1993, 1995, 1997, ja 2000).


text: Liiton puheenjohtaja on Roope Noronen.


text: Kaudella 2018 Suomen Amerikkalaisen Jalkapallon Liiton alaisuudessa pelataan miesten sarjoja viidellä tasolla:


text: Vaahteraliigasta III-divisioonaan kentällä pelataan IFAF:n hyväksymillä säännöillä, jotka ovat pienin muutoksin Yhdysvaltojen NCAA-tason säännöt, kun taas IV-divisioonassa kentällä on seitsemän pelaajaa ja kenttä on lyhyempi (80 jaardia).


text: Naisten sarjoja pelataan kahdella sarjatasolla


text: Naisten sarjoissa pelataan samoilla säännöillä, kuin miesten sarjoissa, mutta pallo on pienempi ja kentällä olevien pelaajien määrä on rajattu. (SM-Sarjassa ja 1.divisioonassa pelataan normaalilla 11 vs 11 järjestelmällä. 2. divisionassa 7v7.)


text: Kaudella 2018 pelataan seuraavilla junioritasoilla:


text: Kaudella 2018 korkeakoulusarjassa pelaa yhteensä kahdeksan joukkuetta. Sarjaan osallistui vuonna 2018 Aalto Predators, TUAS Tornadoes, Wasa Dogs, Lappeenranta Wildmen, NDU Black Knights, Jyväskylä Renegades, Xamk Hawks, UTU Beaver Hunters. Lappeenranta Wildmen voitti korkeakoulujenkkifutiksen Suomen mestaruuden vuonna 2018.


text: Suomen amerikkalaisen jalkapallon Hall of Fame on vuonna 2004 SAJL:n perustama kunniagalleria. Sen tarkoituksena on kunnioittaa ja tuoda esiin lajin parissa vuosien varrella ansioituneita henkilöitä. Hall of Fame -jäsenyys on mahdollista saavuttaa niin pelikentällä kuin sen ulkopuolella tehdyn työn tuloksena. Jäsenyys voidaan myöntää kenelle tahansa lajin parissa toimineelle, jolla on riittävä liittymäkohta suomalaiseen amerikkalaiseen jalkapalloon.


text: Ensimmäisenä ei-suomalaisena jäsenenä Hall of Fameen nimettiin Ken Meyer syyskuussa 2014.


title: Morfeus

text: Morfeus () on unten jumala kreikkalaisessa mytologiassa. Morfeus on yksi kolmesta unen jumala Hypnoksen pojasta. Roomalaisen runoilijan Ovidiuksen runoissa Morfeus lähettää ihmisten uniin ihmisiä tai ihmisten kuvia. Hän kykenee matkimaan kaikkia luonnonääniä. Hänen veljensä Fobetor luo unien eläimet ja Fantasos elottomat objektit. Nämä kolme Hypnoksen poikaa johtavat unten maailmaa ja luovat unet. Morfiini on saanut nimensä Morfeuksen mukaan.


title: 25 Years On

text: 25 Years On on Hawkwindin albumi vuodelta 1978. Yhtye käytti tuolloin laillisista syistä nimeä Hawklords Hawkwind-nimen omistajan epäselvyydestä johtuen.


title: 25 Years On

text: Yhtye oli hajonnut hankalan Yhdysvaltain-kiertueen jälkeen keväällä 1978 ja sittemmin henkiseen tasapainoon päässyt Robert Calvert ja Dave Brock päättivät aloittaa puhtaalta pöydältä ja koota uuden yhtyeen. Basistiksi tuli Harvey Bainbridge, rumpaliksi Martin Griffin ja kosketinsoittajaksi Steve Swindells. Tosin vanhat jäsenet Simon King ja Simon House osallistuivat myös levytykseen soittaen joillakin kappaleilla. Lisäksi yhtyeen managerina 1970-luvun alkupuoliskon toiminut Doug Smith palasi manageriksi samoihin aikoihin.


title: 25 Years On

text: Bainbridge ja Griffin olivat soittaneet Calvertin ja Brockin kanssa joulukuussa 1977 yhden keikan nimikkeellä Sonic Assassins. Kosketinsoittajana oli tuolloin ollut Paul Hayles, joka oli mukana myös Hawkwindin kevään 1978 Yhdysvaltain-kiertueella. Bainbridge, Griffin ja Hayles olivat soittaneet yhdessä devonilaisessa Ark-yhtyeessä.


title: 25 Years On

text: Levyn teon aikoihin punk rock oli muuttumassa uudeksi aalloksi (new wave) ja levyllä on havaittavissa kyseisiä vaikutteita etenkin kappaleissa "PSI Power", "Free Fall" ja "(Only) The Dead Dreams Of The Cold War Kid".


title: 25 Years On

text: Albumin ja sitä seuraavan kiertueen konseptina toimi kuvitteellinen, 25 vuotta toiminut "Pan Transcendental Industries" -organisaatio, jonka toiminta perustui teollistuneen yhteisön työskentelyyn Fritz Langin "Metropolis"-elokuvaa mukaillen. Kappaleet "25 Years" ja "The Age Of The Micro Man" käsittelevät myös tätä konseptia. Muut Calvertin sanoitukset pohjautuvat eri teemoihin kuten telepatiaan ("PSI Power"), vapaapudotukseen ("Free Fall"), vakoiluun ("(Only) The Dead Dreams Of The Cold War Kid"), sankaruuteen ("The Only Ones") ja australialaiseen huumekulttuuriin ("Flying Doctor"). Albumista julkaistiin ensin 25 000 kappaleen painos, jossa teksti "25 Years On" lukee kannessa. Seuraavissa painoksissa teksti puuttuu.


title: 25 Years On

text: Albumi sai rohkaisevia arvosteluja brittiläisissä musiikkilehdissä. Yhtyeen uutta musiikkia verrattiin mm. tuolloin nousussa olleeseen new wave-yhtyeeseen XTC ja myös vaikutteita David Bowielta ja Roxy Musicilta löydettiin. Hyvistä arvosteluista huolimatta albumin listasijoitus jäi alhaiseksi (UK 48.). Tämä tosin saattoi johtua yhtyeen uudesta nimestä.


title: 25 Years On

text: Albumin julkaisun jälkeen Hawklords lähti kiertueelle, johon Hawkwindin levynkansia ja lavasteita suunnitellut taiteilija Barney Bubbles ja Robert Calvert olivat suunnitelleet lavastuksen ja lava-show’n, joka käsitteli albumin teemaan kuulunutta teollistunutta yhteisöä ja tehdas-ilmapiiriä. Kiertueen jälkeen rumpali Martin Griffin erotettiin yhtyeestä Calvertin toiveesta, koska hän halusi Simon Kingin palaavan yhtyeeseen. Pian avioeron johdosta henkiseen epätasapainoon joutunut Calvert kuitenkin lähti itse yhtyeestä ja jäljelle jäänyt yhtye jatkoi jonkin aikaa Hawklords-nimellä kunnes sai jälleen Hawkwind-nimen käyttöoikeuden.sekä:


title: PXR 5

text: PXR 5 on Hawkwind-yhtyeen albumi vuodelta 1979.


title: PXR 5

text: Yhtye eli levyn julkaisun aikoihin kesällä 1979 Hawklords-vaiheen ja Hawkwindin uuden tulemisen välivaihetta ja albumi koostuu vuosina 1977–1978 tehdyistä studio- ja livenauhoituksista. Albumi koostettiin alun perin vuonna 1978, mutta julkaistiin vasta vuotta myöhemmin Hawklords-projektin vuoksi. Lisäksi albumin pääosin nauhoittanut kokoonpano oli hajonnut kevään 1978 Yhdysvaltain kiertueen jälkeen. Albumi oli Hawkwindin viimeinen Charisma-yhtiölle. Kannessa oleva teksti "This is the last but one" viittaa siihen, että albumin nauhoitettiin ennen edellistä "25 Years On"-albumia.


title: PXR 5

text: Levyn avaa nopeatempoinen, punk-henkinen "Death Trap". Alun perin kappale oli ollut "PSI Power"-singlen b-puolella. Popahtava "Jack Of Shadows" pohjautuu Roger Zelaznyn samannimiseen kirjaan ja jo vuonna 1976 livenä ensi kerran esitetty, Neu!-vaikutteinen "Uncle Sam's On Mars" pohjautuu laulaja Robert Calvertin "Vikings On Mars"-runoon.


title: PXR 5

text: "Infinity" ja "Life Form" ovat Dave Brockin esittämiä, vahvasti syntetisaattori-painotteisia kappaleita, joista ensin mainittu perustuu Calvertin "Space Ritual"-aikaiseen runoon. Livenä nauhoitetun "Robot"-kappaleen sanoitus pohjautuu Isaac Asimovin kirjaan "I, Robot" ja myös livekappale "High Rise" käyttää inspiraationa J. G. Ballardin samannimistä kirjaa. Livenä nauhoitettuja kappaleita dubattiin myöhemmin studiossa. Brockin "PXR 5" kertoo yhtyeen miehistönvaihdoksista vuosina 1976-1977.


title: PXR 5

text: Albumin ensimmäisen 5 000 kappaleen painoksen mukana tuli Pete Framen tekemä Hawkwind-sukupuu-posteri. Lisäksi alkuperäisessä takakannessa oli kuva väärintehdystä sähkökytkennästä, joka peitettiin myöhemmissä painoksissa tarralla turvallisuusriskien takia. Vuoden 1984 vinyylipainoksessa kuva on häivytetty kokonaan.


title: PXR 5

text: Vuonna 1989 julkaistu CD-versio on masteroitu eri nauhoista. "High Rise" -kappale on liveversio ilman studiodubbauksia ja "PXR 5" -kappale sisältää erilaisen intron. Atomhengen remasteroitu versio sisältää molemmat miksaukset.


title: Aida (Okayama)

text: Aida () on Japanin entinen kunta Honshūn saarella Chūgokun alueella Okayaman prefektuurin Aidan piirikunnassa. Se sijaitsee sisämaan ylänköalueella prefektuurin itäosassa Okayaman koillispuolella. Kunta lakkautettiin vuonna 2005, kun se liittyi yhteen usean muun ympäristön kunnan kanssa Mimasakan kaupungiksi. Vuonna 2000 Aidassa oli 3 688 asukasta ja sen pinta-ala oli 63,41 neliökilometriä.


title: Aida (Okayama)

text: Aida isännöi Formula 1:n Tyynenmeren Grand Prix’tä 1994 ja 1995 kunnassa sijaitsevalla Tanaka International Circuitilla.


title: Mosport International Raceway

text: Mosport International Raceway (ent. Mosport Park) on kanadalainen moottorirata, joka oli Formula 1 -sarjan Kanadan Grand Prix'n näyttömö kausilla 1971-1977. Se on toiminut vuodesta 1961 lähtien kilparatana eri sarjoille.


title: Mosport International Raceway

text: Mosportissa on ajanut pitkän historiansa aikana F1-, F5000-, IndyCar-, MotoGP-, ja CanAm-sarjat. Nimi Mosport tulee sanasta Motorsport.


title: Mosport International Raceway

text: Ensimmäinen kilpailu radalla ajettiin 1961, joka keräsi kilpa-ajajia eripuolilta maailmaa. Stirling Moss voitti tämän kisan ja sai sen vuoksi nimikko-neulansilmän, Moss Cornerin. Radasta tuli Kanadan GP:n pitopaikka kaudeksi 1967, 1969 ja 1971-77.


title: Mosport International Raceway

text: Mosport vaihtoi omistajaa 1998, ja sen nimeksi tuli Mosport International Raceway. Rata päällystettiin uudelleen ja samalla levennettiin vuonna 2001, jotta se täyttäisi FIAn standardit. Ajajien pyynnöstä rataa ei muutettu muutoin yhtään.


title: Mosport International Raceway

text: Mosportissa on ollut useita kuolonkolareita, joissa on saanut surmansa niin ratahenkilöstöä, kuljettajia kuin katsojiakin. Tunnetuin kolari lienee saksalaisen Manfred Winkelhockin turma 1985. Hän kuoli, kun Porsche 962:n törmäsi seinään.


title: Markku Klami

text: Markku Klami (s. 21. helmikuuta 1979 Turku) on suomalainen säveltäjä.


title: Markku Klami

text: Klami aloitti sävellysopintonsa vuonna 2003 Turun ammattikorkeakoulun Musiikkiakatemiassa, josta valmistui musiikkipedagogiksi. Hän jatkoi opintojaan Sibelius-Akatemiassa Tapio Tuomelan johdolla ja valmistui musiikin maisteriksi 2010.


title: Markku Klami

text: Klamin teoksia on esitetty lukuisilla festivaaleilla ja konserteissa Suomessa ja ulkomailla, muun muassa Argentiinassa, Brasiliassa, Islannissa, Itävallassa, Italiassa, Kiinassa (Hongkong ja Taipei, Taiwan), Pohjoismaissa, Saksassa, Slovakiassa, Venäjällä ja Yhdysvalloissa. Hänen tuotantoonsa kuuluu orkesteriteoksia, teoksia solisteille ja orkesterille, kaksi oopperaa, soolosoitin- ja kamarimusiikkiteoksia, kuoroteoksia, elektroakustisia teoksia, multimediateoksia sekä elektronista musiikkia lyhytelokuviin. Monet muusikot, yhtyeet ja festivaalit, muun muassa kitaristit Timo Korhonen ja Patrik Kleemola, klarinetisti Lauri Sallinen, Uusinta Ensemble ja Turku 2011 -kulttuuripääkaupunkihanke, ovat tilanneet häneltä teoksia.


title: Markku Klami

text: Klami on kiinnostunut musiikin kokonaisvaltaisesta kyvystä vaikuttaa kuulijaansa – hänen näkemyksensä mukaan musiikki voi hämärtää ja muuttaa kokemustamme ajasta ja paikasta ympärillämme. Monet hänet uudemmat teoksensa keskittyvät tämän aika-ajatuksen ympärille, luoden toisinaan vähäeleisenäkin hahmottuvan ulkopinnan alla hitaasti muuttuvia kaarroksia.


title: Markku Klami

text: Sävellystyönsä ohella Klami opettaa laaja-alaisesti musiikkia pääkaupunkiseudun musiikkiopistoissa ja toimii monissa musiikkialan luottamustehtävissä, muun muassa Suomen Säveltäjät ry:n hallituksessa ja Suomen musiikkineuvoston hallituksessa. Hänen sävellystyötään ovat tukeneet muun muassa Suomen Kulttuurirahasto, Valtion säveltaidetoimikunta ja Sibelius-rahasto. Klami toimi vuosina 2008–2011 nuorten säveltäjien Korvat auki -yhdistyksen puheenjohtajana ja järjesti Brinkhallin Kesäkonsertit -tapahtumaa Turussa yhdessä kitarataiteilija Patrik Kleemolan kanssa.


title: Morits Oranialainen

text: Morits Oranialainen (joskus myös "Morits Nassaulainen", ; 14. marraskuuta 1567 – 23. huhtikuuta 1625) oli Alankomaiden käskynhaltija vuosina 1585–1625. Morits oli vasta 16-vuotias, kun hänen isänsä Vilhelm I Oranialainen vuonna 1584 murhattiin. Moritsista tuli pian tämän jälkeen isänsä seuraaja Alankomaiden käskynhaltijana.


title: Morits Oranialainen

text: Morits Oranialainen toimi käskynhaltijan tehtävän lisäksi sekä maavoimien että merivoimien ylipäällikkönä. Hän johti Alankomaiden taistelua Espanjaa vastaan kahdeksankymmenvuotisessa sodassa ja uudisti täydellisesti Alankomaiden taktiikan antiikin kirjallisuudesta saamiensa ideoiden mukaan. Moritsin uudistuksia olivat muun muassa puolirykmentti, treffen-taktiikka ja kontramarssi. Hän myös uudenaikaisti jalkaväkensä aseistusta ottaen käyttöön kevyemmän musketin. Moritsia pidetään yleisesti ensimmäisenä sotilasjohtajana, joka siirtyi raskaasta espanjalaisesta neliöstä kohti kevyempiä taktisia muodostelmia. Moritsin uudistukset levisivät nopeasti Pohjois-Saksaan ja Ruotsiin, missä Kustaa II Aadolf myöhemmin kehitti armeijaansa Moritsin ajatusten pohjalta.


title: Morits Oranialainen

text: Moritsin menestys sodassa Espanjaa vastaan ei niinkään johtunut hänen armeijassa tekemistään uudistuksista, vaan hänen vastustajaansa paremmasta kyvystä piirittää ja vallata linnoituksia.


title: Morits Oranialainen

text: Mauritius Intian valtameressä on nimetty Morits Oranialaisen mukaan.


title: Kai Tervonen

text: Kai Tervonen (s. 11. toukokuuta 1966) oli jääkiekon SM-liigassa pelaavan Hämeenlinnan Pallokerhon toimitusjohtaja. Tervonen on entinen jääkiekkoilija, joka on urheilu-uransa jälkeen toiminut myös Jokerien myynti- ja markkinointipäällikkönä sekä jääkiekon SM-liigan yhteysjohtajana. Nykyisessä tehtävässään Tervonen aloitti toukokuussa 2007.


title: Kai Tervonen

text: Juniori-ikäisenä Tervonen pelasi HJK:ssa, josta siirtyi Helsingin IFK:hon ja voitti A-junioreissa kaksi SM-kultaa, kaksi SM-hopeaa sekä pronssin. Aikuisten tasolla ensimmäinen joukkue oli I-divisioonan Vantaa HT kaudella 1990–1991. Pelattuaan toisenkin kauden (37 pelissä 45 pistettä) Vantaalla Tervonen siirtyi SM-liigan Helsingin IFK:hon kausiksi 1992–1993 ja 1993–1994. Tänä aikana hän pelasi hajaotteluita myös I-divisioonan helsinkiläisessä Karhu-Kissoissa. Seuraavat kaksi kautta vierähtivät divisioonan Saimaan Pallossa, josta Tervonen lähti ulkomaille haistelemaan uusia tuulia. Hän käväisi kaudella 1996–1997 Elitserienin Västeråsissa sekä Tukholman AIK:ssa. Seuraavalla kaudella hän palasi Suomeen ja pelasi ykkösdivisioonan Oulun Kärppien takalinjoilla. Uransa viimeiset pelit Tervonen pelasi Suomi-sarjan Kiekko-Vantaan väreissä kaudella 1999–2000.


title: Samuli Peltonen

text: Samuli Peltonen (s. 21. kesäkuuta 1981 Seinäjoki) on suomalainen sellisti.


title: Samuli Peltonen

text: Samuli Peltonen aloitti sellonsoiton vuonna 1989 Etelä-Pohjanmaan musiikkiopistossa Seinäjoella Ferenc Gyimesin ja Jussi Peltosen johdolla. Turun taideakatemiassa hän opiskeli vuosina 1998–2002 Timo Hanhisen oppilaana. Sibelius-Akatemiassa hän opiskeli vuosina 2002–2010 professori Arto Noraksen luokalla, josta hän valmistui erinomaisin arvosanoin musiikin maisteriksi vuonna 2011. Peltonen on täydentänyt opintojaan useilla mestarikursseilla opettajinaan muiden muassa Fred Sherry, Heinrich Shiff, Gary Hoffman, Tsuyoshi Tsutsumi, Torleif Thedeen, Frans Helmersson, Martti Rousi ja Marko Ylönen. Tällä hetkellä Samuli toimii Suomen Kansallisoopperan soolosellistinä, Sibelius Piano Triossa, Total Cello Ensemblessä sekä tuntiopettajana Sibelius-Akatemiassa. Peltonen on pitänyt mestarikursseja Suomessa, Italiassa sekä Virossa. Kevätkauden 2015 Samuli toimi soolosellistinä Royal Danish oopperassa, syksyt 2016 ja 2017 Opera Australian soolosellistinä melbournessa ja Sydneyssä. Vuosina 2006–2016 Samuli soitti Helsingin kaupunginorkesterin riveissä.


title: Samuli Peltonen

text: Samuli Peltonen on esiintynyt solistina usean suomalaisen orkesterin muun muassa Helsingin kaupunginorkesterin, Radion sinfoniaorkesterin, Tampere Filharmonian, Keski-Pohjanmaan kamariorkesterin, Turun filharmonisen orkesterin, Tapiola sinfoniettan, Oulu sinfonian sekä Seinäjoen ja Vaasan kaupunginorkestereiden kanssa. Peltonen on myös esiintynyt English Chamber Orchestran solistina, Itämeri-festivaalilla Tukholmassa sekä Puolassa Czestochowassa Bronislaw Huberman Festivalilla. Hän on esiintynyt myös monipuolisena kamarimuusikkona eri kokoonpanoissa Yhdysvalloissa, Australiassa, Espanjassa, Islannissa, Saksassa, Tanskassa ja Virossa, ja on tuttu näky kesän kamarimusiikkifestivaaleilla.


title: Samuli Peltonen

text: Samuli Peltonen on tehnyt radionauhoituksia Suomen Yleisradiolle, levyttänyt Uuno Klamin Tseremissiläisen fantasian Helsingin kaupunginorkesterin solistina. Sibelius Piano Trion debyyttialbumin on julkaissut Yarlung -records.


title: Samuli Peltonen

text: Samuli Peltonen on voittanut 2. palkinnon Baltian ja Pohjoismaiden välisissä duo-kilpailuissa sisarensa Anna-Mari Peltosen kanssa vuonna 2004. Pariisin Rostropovits -kilpailuissa 2009 hän oli semifinalisti. Vuonna 2006 hän saavutti 1. palkinnon Turun kansallisissa sellokilpailuissa, ja vuonna 2007 Paulon kansainvälisissä sellokilpailuissa 4. sijan. Vuonna 2008 hän voitti kansainvälisen Krystof Penderecki -sellokilpailun Puolassa, jossa hänet palkittiin myös erikoispalkinnolla parhaasta K. Pendereckin konserton esityksestä.


title: Samuli Peltonen

text: Samuli Peltosen instrumentti on Giovanni Grancino -sello vuodelta 1702.


title: Samuli Peltonen

text: Samuli Peltosen isä on Seinäjoen kaupunginorkesterin sellisti Jussi Peltonen ja isoisä ilmajokelainen mestaripelimanni Lasse Peltonen.


title: Harri Broman

text: Harri Jorma Broman (s. 25. maaliskuuta 1961 Helsinki) on suomalainen yritysjohtaja ja kauppaneuvos. Hän on autojen varaosa- ja tarvikekauppaa harjoittavan valtakunnallisen Broman Groupin toimitusjohtaja.


title: Harri Broman

text: Broman valmistui ylioppilaaksi Joensuun yhteiskoulun lukiosta vuonna 1980 ja ylioppilasmerkonomiksi Suomen Liikemiesten Kauppaopistosta vuonna 1983. Vuonna 1984 hän kävi opintomatkalla Itävallassa ja vuonna 1985 Saksassa. Broman aloitti työt perheyrityksessä heti valmistumisensa jälkeen, ja toimi isänsä kauppaneuvos Väinö H. Bromanin perustaman Pielisensuun Auto Oy:n markkinointijohtajana vuoteen 1995, jolloin hänet nimitettiin toimitusjohtajaksi.


title: Harri Broman

text: Vuonna 2012 Bromanille myönnettiin kauppaneuvoksen arvonimi. Sitä anoi hänelle Karjalaisen Kulttuurin Edistämissäätiö ja hakemusta puolsivat Joensuun kaupunki ja Pohjois-Karjalan maakuntaliitto. Broman on toiminut isänsä tavoin aktiivisesti karjalaisen kulttuurin edistämiseksi ja ollut Karjalaisen Kulttuurin Edistämissäätiön hallintoneuvoston jäsen vuodesta 1998. Vuodesta 2009 hän on ollut myös ortodoksisen Valamo-säätiön valtuuskunnan jäsen.


title: Harri Broman

text: Broman oli Varma-yhtiöiden yrittäjien ja työnantajien neuvottelukunnan jäsen vuosina 2002–2007 ja Pohjois-Karjalan kauppakamarin puheenjohtaja vuosina 2006–2009.


title: Harri Broman

text: Bromanin veli on Motonetin toimitusjohtaja Eero Broman. Hän on äitinsä puolelta Reenpään sukua ja isänsä äidin puolelta Cederbergin sukua.


title: Harri Broman

text:
Broman on Saksan kunniakonsuli Joensuussa vuodesta 2003. Reservinarvoltaan hän on majuri.
Hänet vihitään Itä-Suomen yliopiston kauppatieteiden kunniatohtoriksi 2019.


title: Silver Ainomäe

text: Silver Ainomäe (s. 21. tammikuuta 1982 Tallinna) on suomalais-virolainen sellisti.


title: Silver Ainomäe

text: Vuonna 1988 Ainomäe aloitti sellonsoiton opinnot Tallinnan Musiikkikoulussa ja jatkoi opiskeluaan Turun konservatoriossa. Tämän jälkeen hän siirtyi Sibelius-Akatemiaan nuorisokoulutukseen ja edelleen Solistiseen osastoon. Valmistuttuaan musiikin maisteriksi vuonna 2006, Ainomäe lähti Lontooseen Guilhall School of Music and Drama ja Razumovsky Academy -kouluihin jatkamaan opintojaan.


title: Silver Ainomäe

text: Ainomäe on esiintynyt Virossa, Suomessa, Ruotsissa, Iso-Britanniassa, Saksassa, Sveitsissä ja Kreikassa. Hän ollut osana kuuluisia orkestereita, mm. Radion sinfoniaorkesteri ja Tampereen Filharmoninen orkesteri. Ainomäen viralliset kotisivut


title: Musta torni VII: Musta torni

text: Musta torni VII: Musta torni () on Stephen Kingin "Musta torni" -sarjan seitsemäs kirja. Se on kirjasarjan päätösosa ja samalla myös sivumäärältään suurin "Musta torni" -kirja, joka ilmestyi alkujaan vuonna 2004 ja suomennos puolestaan vuonna 2006. Vaikka kirja onkin kronologisesti viimeinen osa ja päättää kokonaan vuonna 1982 alkaneen kirjasarjan, on Stephen King kirjoittanut uuden "Musta torni" -kirjan nimellä "" "(The Wind Through the Keyhole)", joka julkaistiin vuonna 2013.


title: Musta torni VII: Musta torni

text: Kirjan alussa Susannah synnyttää Mordred Deschainin, ihmishämähäkin, joka on sekä Roland Deschainin että Purppurakuninkaan poika. Samaan aikaan Isä Callahan Jake ja Oi yrittävät selviytyä alhaismiesten ja vampyyrien ohi ja päästä Susannahin avuksi. Jake selviytyy, mutta Isä Callahan uhrautuu hänen puolestaan. Roland ja Eddie siirtyivät edellisessä osassa 70-luvulle ja tapasivat Stephen Kingin, jonka he käskivät jatkaa Mustan tornin kirjoittamista. Hoideltuaan muutamia asioita toisessa maailmassa he, Susannah, Jake ja Oi kohtaavat toisensa ja lähtevät jatkamaan matkaa kohti Mustaa tornia, jonka läheisyyden Roland tuntee. Matka ei siltikään suju mutkitta, kun Purppurakuninkaan paha mahti vaatii Rolandilta suuria uhrauksia.


title: Pohjois-Karjalan kauppakamari

text: Pohjois-Karjalan kauppakamari on elinkeinoelämän vaikuttaja-, asiantuntija-, edunvalvoja- ja kouluttajajärjestö. Se osallistuu yrityksiä koskevaan päätöksentekoon maakunnallisesti ja valtakunnan tasolla. Se on yksi Suomen 19 alueellisesta kauppakamarista, joiden yhteiselimenä toimii Keskuskauppakamari.


title: Pohjois-Karjalan kauppakamari

text: Pohjois-Karjalan kauppakamari on perustettu vuonna 1954. Jäseniä on noin 500. Sen toimipiste on Joensuussa ja toiminta-aluetta koko Pohjois-Karjalan maakunta.


title: Pohjois-Karjalan kauppakamari

text: Toimitusjohtaja on Annamari Vänskä (2012-). Puheenjohtaja on toimitusjohtaja Juha Kivelä, PKO (2013-)


title: Pohjois-Karjalan kauppakamari

text:
Puheenjohtaja on johtaja Jouni Pitko, Abloy Oy (-2013)
ToimitusjohtajaTiina Tolvanen (2008–2012)


title: Filppula

text: Filppula voi tarkoittaa seuraavia asioita:


title: Filppula

text: Filppula on muun muassa seuraavien henkilöiden sukunimi:


title: Pedon sydän

text: Pedon sydän ("Hearts in Atlantis", 1999) on Stephen Kingin kirjoittama kokoelma, joka sisältää viisi kertomusta. King kuvaa tässä 1960-lukua. Romaanista on tehty samanniminen elokuva (2001), jonka pääosassa nähdään Anthony Hopkins.


title: Pedon sydän

text: Ensimmäinen tarina kertoo Bobby Garfield nimisestä pojasta, joka tapaa heidän ullakollensa muuttavan Ted Brautiganin. Heistä tulee hyvät ystävät, mutta pian Bobby saa tietää, ettei Ted olekaan tavallinen ihminen, ja lisäksi hän saa tietää keltatakkisista alhaismiehistä, jotka jahtaavat Tediä. Miksi? Ja miten vaarallisia alhaismiehet ovat?


title: Pedon sydän

text: Toinen tarina käsittelee aikaa, jolloin Vietnamin sota oli aluillaan. Yliopiston pojat viis veisaavat opiskelusta ja pelaavat mieluummin herttaa. Mutta pian huomataan outo merkki, jossa on variksen jälki keskellä. Mitä se tarkoittaa? Tarinaan liittyy myös Bobby Garfieldin entinen ystävä.


title: Pedon sydän

text: Kolmas tarina sijoittuu 1980-luvulle Willie Shermanin elämään. Willie Sherman, tuttu ensimmäisestä tarinasta, osallistui joskus Vietnamin sotaan, jossa sokeutui. Nyt hän esiintyy erilaisina henkilöinä, kuten Sokea-Willienä.


title: Pedon sydän

text: Neljäs tarina on 1990-luvun loppua, ja se kertoo myös ensimmäisestä tarinasta ja Vietnamin sodassa mukana olleesta – Bobbyn ystävästä – John Sullivanista.


title: Pedon sydän

text: Viides ja viimeinen tarina kertoo aikuisesta Bobby Garfieldistä, joka palaa lapsuuden kaupunkiinsa ystävänsä hautajaisiin, ja kohtaamaan menneisyytensä haamut.


title: Sophie Ellis-Bextor

text:
Sophie Michelle Ellis-Bextor (s. 10. huhtikuuta 1979) on englantilainen laulaja, sanoittaja ja malli.
Suomalaisille Sophie Ellis-Bextor on tullut tutuksi hitistään "Murder On The Dancefloor". Muita tunnettuja kappaleita ovat esimerkiksi "Mixed up World", "I Won't Chance You", "Catch You", "Me And My Imagination", "Get Over You", "Take Me Home", "Music Gets The Best Of Me" ja "If I Can't Dance". Vuonna 2000 Bextor lauloi vokaalit Spillerin Groovejet -kappaleeseen.


title: Sophie Ellis-Bextor

text: Tuoreinta materiaalia edustavat Freemasons-duon kanssa tehty kappale "Heartbreak (Make Me a Dancer)" (2009), Junior Calderan single "Can't Fight this Feeling" (2010), sekä Sophien uusin single "Bittersweet" (2010), joka on musiikillisesti myös Freemasonsin käsialaa.


title: Painajainen (kirja)

text: Painajainen ("Salem's Lot", 1975) on Stephen Kingin kirjoittama toinen romaani. Kyseessä on vampyyritarina, jonka King kirjoitti kunnianosoituksena Bram Stokerin "Draculalle".


title: Painajainen (kirja)

text: Tobe Hooper ohjasi romaanin pohjalta Kauhujen kaupunki -minisarjan vuonna 1979. Mikael Salomon teki tästä uusintaversion vuonna 2004.


title: Painajainen (kirja)

text: Tarina kertoo Ben Mears nimisestä kirjailijasta, joka saapuu Jerusalem's Lotiin (tai Salem's Lotiin, niin kuin paikalliset kutsuvat), missä hän vietti lapsuutensa. Hän tapaa kaupungissa mukavan tytön ja saa kuulla, että suureen kartanoon (josta Benillä on traumaattisia kokemuksia lapsuudesta) muuttaa outoa väkeä. Pian ihmisiä alkaa kadota, mutta hämärän aikaan koko kaupunki on taas täynnä ihmisiä – janoten verta elossa selvinneiltä.


title: Painajainen (kirja)

text: Yksi kirjan hahmoista, Isä Callahan, esiintyy myös Mustassa tornissa.


title: Epätoivon kaupunki

text: Epätoivon kaupunki () on Stephen Kingin vuonna 1993 julkaistu kauhuromaani. King on kirjoittanut Richard Bachman -kirjailijanimellä myös "Teloittajat" -romaanin (1996), joka muistuttaa henkilöhahmoiltaan "Epätoivon kaupunkia".


title: Epätoivon kaupunki

text: Mick Garris, Kingin vakio-ohjaaja, ohjasi "Epätoivon kaupungista" vuonna 2006 elokuvasovituksen "Stephen Kingin Desperation".


title: Epätoivon kaupunki

text:
Kun Mary ja Peter Jackson lähtivät ajamaan Peterin siskon autolla Kaliforniasta kohti New Yorkia ja kotia, he arvelivat että edessä on pitkäveteinen etappi Nevadaa halkovalla valtatiellä nro 50. Tapahtuu kuitenkin pari asiaa, joiden vuoksi matkasta on pitkäveteisyys kaukana. Ensin Mary näkee liikennemerkkiin kiinnitetyn kissanraadon. Sitten heidät pysäyttää valkoisella autolla ajava iso poliisi, joka löytää syyn pidättää heidät. Sen seurauksena Jacksonit päätyvät Desperationin kaupunkiin. Iso poliisi kerää samana päivänä putkaan monta muutakin pahaa-aavistamatonta matkalaista, joista vain onnekkaimmat pääsevät sinne asti.
Kun ilta koittaa, poliisi lähtee pois ja jättää heidän vartijakseen kiiluvasilmäisen kojootin. Eikä kukaan heistä epäile vähääkään sitä, että huomenna heitä odottaa jokin vielä paljon pahempi.


title: Epätoivon kaupunki

text: Vankien ainoa toivo on mies nimeltä Steve Ames, johon yksi heistä on saanut kännykällä yhteyden. Mutta kun hän saapuu iltapimeällä Desperationiin, koko kaupunki näyttää olevan autio. Vain vanhan kaivoksen huoltorakennuksesta kajastaa kelmeä valo.


title: Eksyneiden jumala

text: Eksyneiden jumala ("The Girl Who Loved Tom Gordon", 1999) on Stephen Kingin kirjoittama romaani.


title: Eksyneiden jumala

text: Eräänä alkukesän lauantaina yhdeksänvuotias Trisha lähtee äitinsä ja veljensä Peten kanssa patikkaretkelle Appalakkien polulle Mainen ja New Hampshiren metsiin. Jotta Trishan ei tarvitsisi kuulla äidin ja Peten alituista riitelyä, hän jättäytyy jälkeen ja poikkeaa polulta. Hetken kuluttua hän huomaa olevansa metsässä yksin. Äitiä ja Peteä ei ole missään eikä polkuakaan näy. Siitä alkaa Trishan painajainen. Häntä ahdistavat kylmä ja nälkä, lukemattomat mäkärät, hyttyset ja ampiaiset, salakavala maasto ja kalvava pelko, joka maalaa kauhukuvia hänen silmiensä eteen. Mutta hän hyödyntää sinnikkäästi kaiken tiedon, jota on metsistä saanut, suunnistaa sen mukaan, kokeilee aivan uudenlaista ravintoa, lääkitsee hyönteistenpuremia.


title: Eksyneiden jumala

text: Parhaana lohtuna hänelle ovat korvalappustereot, joista hän voi kuunnella Bostonin Red Soxin baseball-otteluita ja seurata suuren idolinsa Tom Gordonin edesottamuksia. Ennen pitkää hänestä alkaa näyttää, että Tom Gordon on myös hänen mukanaan metsässä, näyttäytyy hänelle silloin tällöin ja antaa hyviä neuvoja.


title: Eksyneiden jumala

text: Mutta onko Tom Gordon oikea eksyneiden jumala? Vai onko se tuo toinen, joka liikkuu lähistöllä jättäen itsestään merkkejä – katkottuja puita, raadeltuja eläimiä – ja piirittää Trishaa odottaen, milloin pelko on kypsyttänyt hänet kyllin mureaksi.


title: Ennen aamunkoittoa

text: Ennen aamunkoittoa ("Skeleton Crew (II)", 1985) on Stephen Kingin kirjoittama novellikokoelma, joka julkaistiin suomeksi kahdessa osassa. Ennen aamunkoittoa -kokoelmaa edelsi "Jälkeen keskiyön", joka on siis Skeleton Crewin suomalainen ensimmäinen osa.


title: Jälkeen keskiyön

text: Jälkeen keskiyön ("Skeleton Crew (I)", 1985) on Stephen Kingin kirjoittama novellikokoelma, joka julkaistiin suomeksi kahdessa osassa. Jälkeen Keskiyön -kokoelman jälkeen tuli "Ennen aamunkoittoa", joka on siis "Skeleton Crew'n" suomalainen toinen osa.


title: Jälkeen keskiyön

text: Frank Darabont ohjasi vuonna 2007 Usvasta elokuvaversion, jonka pääosassa ovat mm. Thomas Jane ja Marcia Gay Harden. Lautta -tarina taas toimii Creepshow 2 -elokuvan keskimmäisenä tarinana.


title: Teloittajat

text: Teloittajat ("The Regulators", 1996) on Richard Bachmanin (Stephen King) kirjoittama romaani.


title: Teloittajat

text:
On kesäinen iltapäivä Keskilännen pikkukaupungissa, Ohion Wentworthissa, ja sen Poplar Streetillä vallitsee rauha ja järjestys. Sanomalehden jakaja on kierroksellaan, Carverin lapset kinastelevat kadunkulman ruokakaupassa, frisbee lentää Reedin nurmikolla, Gary Soderson virittelee grilliään takapihalla. Ainoa asia joka ei istu kuvaan on punainen pakettiauto joka ryömii mäkeä ylös. Kohta se alkaa rullata ja tappaminen alkaa. Rauhallinen viipale amerikkalaista esikaupunkia uhkaa muuttua paahtoleiväksi.
Väkivalta näytää riehuvan hiljaisen pisteen ympärillä, talon jota valaisee vain televisioruudun välke. Siellä sisällä ei rauhaa ja järjestystä ole ollut pitkään aikaan. Audrey Wyler on ottanut luokseen asumaan 8-vuotiaan autistisen sisarenpoikansa Sethin, ja he käyvät omaa kiivasta taisteluaan, joka on tehnyt Poplar Street 247:stä vankilan.


title: Teloittajat

text: Hämärän laskeutuessa talojen ylle niiden jäljelle jääneet asukkaat tuntevat siirtyneensä epätoivon ja vaaran maailmaan, missä voi tapahtua mitä tahansa, vaikka kuinka kauheaa... missä teloittajat jatkavat työtään. Mikä voima on heillä takanaan, miten pitkälle he voivat mennä, miten heidät voisi pysäyttää – näihin kysymyksiin on pakko saada vastaus. Ja se on oleva kauhea.


title: Gliese 581 c

text: Gliese 581 c on eksoplaneetta, joka kiertää punaista kääpiötähteä Gliese 581:tä mahdollisesti elinkelpoisella vyöhykkeellä, noin 10 miljoonan kilometrin etäisyydellä tähdestä. Eksoplaneetan massa on noin viisi Maan massaa, mikä tekee siitä supermaan. Planeetan halkaisija on 1,5 kertaa suurempi kuin Maan eli vajaat 20 000 kilometriä. Gliese 581 sijaitsee 20,4 valovuoden päässä Maasta Vaa'an tähdistön suunnassa. Se on 87. lähin tähti Auringosta. Stéphane Udryn johtama tutkijaryhmä julkaisi tiedon planeetan löytymisestä 24. huhtikuuta 2007. Gliece 581 c on toinen aurinkokunnasta löydetty planeetta, ja järjestyksessä kolmas. Se oli pienin aurinkokunnan planeetta, mutta 21. huhtikuuta 2009 löydettiin Gliese 581 e, vielä pienempi planeetta. Gliese 581 e:stä tuli pienin tunnettu eksoplaneetta.


title: Gliese 581 c

text: Gliese 581 c ajateltiin jonkin aikaa eksoplaneetoista eniten Maan kaltaiseksi, mikä on herättänyt paljon kiinnostusta planeettaa kohtaan. Planeetan lämpötila on sopiva nestemäisen veden ylläpitämiseen, ja teoriassa planeetta voisi ylläpitää samanlaista elämää kuin Maassa on. Kuitenkin jotkut planeetan ilmakehään pohjautuvat teoriat esittävät, että aurinkokunnan neljäs planeetta, Gliese 581 g, olisi parempi ehdokas elämän ylläpitämiselle. Tähtitieteellisesti Gliese 581 on melko lähellä Maata, 20,3 valovuoden päässä.


title: Gliese 581 c

text: Gliese 581 c:n löytänyt ryhmä kirjoitti raportin löydöstään 27. huhtikuuta 2007 ja julkaisi raportin "Astronomy and Astrophysics" -lehden kesäkuun 2007 numerossa. Lehdessä kerrottiin myös toisen planeetan samassa aurinkokunnassa, Gliese 581 d:n, jonka massa on ainakin 7,7 Maan massaa, löytämisestä. Uudemmat tutkimukset kuitenkin arvioivat planeetan massaksi 5,6 Maan massaa.


title: Gliese 581 c

text: Tutkijat ovat laskeneet, että Gliese 581:tä kiertää ainakin neljä planeettaa. 30. marraskuuta 2005 löydetty Gliese 581 b:n massa on noin 17 Maan massaa. Samaan aikaan Gliese 581 c:n kanssa löydetyn Gliese 581 d:n massa taas on noin kahdeksan Maan massaa. Gliese 581 c kiertää Gliese 581:tä näistä neljästä planeetasta toiseksi uloimpana. Neljäs vahvistettu planeetta on tähdestä katsottuna sisimmällä kiertoradalla oleva Gliese 581 e. Vuonna 2010 julkaistun tutkimuksen mukaan planeettoja saattaisi olla kuusi, mutta kahden viimeisimpänä julkistetun planeetan, Gliese 581 g:n ja Gliese 581 f:n, olemassaoloa ei ole vahvistettu.


title: Gliese 581 c

text: Gliese 581 c:tä on tutkittu vasta hyvin vähän, eikä sen säteestä olla yksimielisiä. Spektroskooppisten mittausten mukaan saatiin selville vain planeetan massan alaraja, mikä ei vielä kerro paljoakaan planeetan säteestä. Oletuksia kuitenkin voidaan tehdä, jos minimimassa (5,6 Maan massaa) on lähellä planeetan oikeaa massaa, mikä on melko varmaa.


title: Gliese 581 c

text: Olettaen, että minimimassa on oikea massa, säde voidaan laskea erilaisilla tavoilla. Esimerkiksi, jos Gliese 581 c on kivinen planeetta jolla on suuri rautaydin, se olisi Urdyn ryhmän mukaan noin 50% Maata suurempi. Tällöin painovoima planeetan pinnalla olisi noin 2,24 kertaa voimakkaampi kuin Maan pinnalla. Jos Gliese 581 c onkin vetinen tai jäinen planeetta, sen säde olisi vähemmän kuin 2 kertaa maan säde, vaikka sillä olisikin todella suuri ulkoinen vesikehä. Tämän on laskenut Diana Valencian ryhmä. Tällöin painovoima planeetan pinnalla olisi 1,25 kertaa voimakkaampi kuin Maan pinnalla.


title: Gliese 581 c

text: Muut näkökannat ovat hyvin erilaisia. Sara Seager MIT:lta on arvioinut, että Gliese 581 c ja muut planeetat, joiden massa lienee noin 5 Maan massaa, voisivat olla:


title: Gliese 581 c

text: Gliese 581 c:n olemassaolo ja sen massa on laskettu spektroskooppisilla mittauksilla, mikä on tyypillistä eksoplaneetoille. Planeetan massa laskettiin planeetan painopisteestä sen kiintotähden ja muiden aurinkokunnan planeettojen suhteen. Kun kaikki kuusi planeettaa sopivat tähän ratkaisuun, massaksi laskettiin 5,6 Maan massaa. Tämä luku ei ole varma, mutta planeetan massa ei voi olla paljon tätä suurempi, tai aurinkokunta olisi dynaamisesti epävakaa. Simulaatioiden mukaan aurinkokunnasta tulisi epävakaa, jos planeettojen koko ylittäisi arvion noin 1,6–2 -kertaisesti, mikä tarkoittaa että planeetan massa voisi olla korkeintaan 10,4 Maan massaa.


title: Gliese 581 c

text: Gliese 581 c:n yksi kierros Gliese 581:n ympäri kestää 13 vuorokautta. Planeetan keskietäisyys tähdestä on noin 11 miljoonaa kilometriä, noin 7 % Maan keskietäisyydestä Aurinkoon nähden. Koska Gliese 581 on Aurinkoa pienempi ja kylmempi, Gliese 581 c osuu tähden elinkelpoiselle vyöhykkeelle. Planeetta voisi siis olla sopiva nestemäiselle vedelle ja ihmisten tuntemalle elämälle.


title: Gliese 581 c

text: Stéphane Udryn johtama tutkijaryhmä laskee eksoplaneetaan pinnan keskilämpötilan olevan −3 – +40 °C riippuen planeetan albedosta. Jos planeetan albedo on sama kuin Venuksen, keskilämpötilaksi saadaan −3 °C. Jos planeetan albedo on sama kuin Maan, lämpötilaksi saadaan 40 °C. Gliese 581 c on luultavasti tähän mennessä löydetyistä eksoplaneetoista eniten Maan kaltainen. On arvioitu, että planeetalla saattaa siten olla vettä, vaikkapa järvinä tai merinä. Planeetta saattaa olla myös kuiva kiviplaneetta tai kaasumainen. Planeetta saattaa olla vuorovesilukkiutunut, mikä alentaisi sen elinkelpoisuutta.


title: Gliese 581 c

text: Gliese 581:n luminositeettiluokka on 0,013 kertaa Auringon luminositeetti. Tämän avulla voidaan laskea Gliese 581 c:n musta kappale -lämpötila, joka voi tosin olla erilainen kuin pintalämpötila. Udryn ryhmän mukaan Gliese 581 c:n musta kappale- lämpötila olisi -3 °C jos sen albedo on samanlainen kuin Venuksen ja 40 °C, jos sen albedo on samanlainen kuin Maan. Kuitenkin, musta kappale -lämpötila ja oikea pintalämpötila voivat olla todella erilaiset, sillä esimerkiksi Venuksen ml -lämpötila on 34,25 °C, mutta sen pintalämpötila on 463,85 °C johtuen pääosin hiilidioksidipitoisesta ilmakehästä.


title: Gliese 581 c

text: On mahdollista, että Gliese 581 c on elinkelpoisen vyöhykkeen ulkopuolella. Planeetalla olevasta vedestä ei ole mitään todisteita, ja jos sitä onkin, se ei välttämättä ole nestemäistä. Todisteita voitaisiin saada, jos Gliese 581 c ylikulkisi kiintotähtensä vierestä, mutta näin ei luultavasti tule käymään.


title: Yliopistopedagogiikka

text: Yliopistopedagogiikka on yliopistojen ja korkeakoulujen opetusta, oppimista, opiskelua ja arviointia tutkiva kasvatustieteen tutkimusala. Se on monitieteinen tieteenala, joka tutkii yliopistokontekstissa tapahtuvaa pedagogista toimintaa. Yliopistopedagogiikassa hyödynnetään käyttäytymis- ja sosiaalitieteistä varsinkin psykologiaa, kasvatustieteitä ja sosiaalipsykologiaa. Sen keskeisiin kysymyksiin kuuluu, miten voidaan ohjata opiskelijoiden kehittymistä tieteenalansa asiantuntijoiksi ja tutkijoiksi.


title: Yliopistopedagogiikka

text: Yliopistopedagogiikka-käsitteen käyttöönoton aiheuttivat suomalaisessa korkeakoulujärjestelmässä 1990-luvun alussa tapahtuneet muutokset. Suomalainen korkeakoulutusjärjestelmään valittiin tuolloin duaalimalli, jossa korkeakoulutus jakautuu ammattikorkeakouluihin ja tiedeyliopistoihin. Aikaisemman korkeakoulupedagogiikan sijaan alettiin käyttämään käsitettä yliopistopedagogiikka silloin. kun tarkoitettiin nimenomaan tiedeyliopistoissa opetus- ja tutkimushenkilökunnalle tarjottavaa pedagogista koulutusta sekä tiedeyliopistojen opetukseen, oppimiseen ja opiskeluun kohdistuvaa monitieteistä tutkimusalaa. Vastaavasti käsitettä ammattikorkeakoulupedagogiikka alettiin käyttämään ammattikorkeakoulujen opetukseen liittyvästä pedagogisesta koulutuksesta ja tutkimuksesta.


title: Yliopistopedagogiikka

text: Suomessa yliopistopedagogista koulutusta on tarjottu yliopistojen opetus- ja tutkimushenkilökunnalle jo 1960–1970-luvuilta alkaen, jolloin järjestettiin korkeakoulupedagogisia koulutuksia suomalaisissa yliopistoissa. Annikki Järvinen oli yksi keskeisistä yliopistopedagogiikan kehitykseen vaikuttaneista henkilöistä. Hänen toimestaan järjestettiin Tampereen yliopistoon korkeakoulupedagoginen eli kope-työryhmä, joka on toiminut 1980-luvun alusta alkaen. Yliopistopedagogista koulutusta oli 1970–1980-luvuilla henkilöstökoulutuksena, jota järjestettiin korkeakoulupedagogiikan lyhytkursseina tai temaattisina työpajoina. 1990-luvun puolivälistä alkaen yliopistopedagogiikan koulutusta tarjottiin Helsingin yliopistossa laajempana opintokokonaisuutena eli 15 opintoviikon laajuisina yliopistopedagogiikan approbatur-opintoina.


title: Yliopistopedagogiikka

text: Yliopistopedagogiikka käsitettä vastaa ruotsinkielessä termi "universitetspedagogik" ja englanninkielisessä kirjallisuudessa joko "university pedagogy" tai "scholarship of teaching and learning."


title: Ommatidi

text: Ommatidi on niveljalkaisten verkkosilmän keilamainen osasilmä. Sen pintaa peittää hyönteisillä kuusikulmainen ja äyriäisillä neliömäinen läpinäkyvä pintakuvio, "fasetti". Ommatidien määrä silmässä vaihtelee eräiden pienten kovakuoriaislajien muutamista kymmenistä joidenkin sudenkorentolajien jopa useisiin tuhansiin. Ommatidin pinnassa on linssi ja sen sisäpuolella on valoherkkiä aistinsoluja joita kutsutaan R-soluiksi. Tämän lisäksi ommatidi sisältää tukisoluja ja pigmenttisoluja. Jokainen ommatidi on yhteydessä aivoihin yhden aksonin kautta ja jokainen osasilmä muodostaa aivoihin oman kuvansa.


title: Manchesterinterrieri

text: Manchesterinterrieri on FCI:n ryhmään 3 (terrierit) kuuluva koirarotu. Rotu on Suomessa vielä suhteellisen harvinainen. Vuonna 2006 rekisteröitiin 23 manchesterinterrieriä, joista kaksi oli maahantuotuja.


title: Manchesterinterrieri

text: Manchesterinterrieri on tiivisrakenteinen ja voimakas. Urosten säkäkorkeus on 40-41 cm ja narttujen 38 cm. Manchesterinterrierin turkki on sileä ja lyhyt ja väriltään musta mahonginpunaisin merkein (black & tan). Korvat ovat taittuneet eteenpäin.


title: Manchesterinterrieri

text: Manchesterinterrieri on hyvin valpas, eloisa, energinen ja lihaksikas koira, joka nauttii liikunnasta ja yhdessä harrastamisesta, niinpä se sopiikin moniin harrastuksiin, muiden muassa agilityyn ja tokoon. Mansseilla on hyvin seurallinen luonne, ne viihtyvät omistajansa kanssa sekä harrastuksissa että sylissä katsomassa vaikka TV:tä. Se on myös temperamenttinen ja omapäinen, mutta uskollinen omistajalleen.


title: Manchesterinterrieri

text: Manchesterinterrierin lyhyen sileän turkin hoidoksi riittää irtokarvojen pyyhkäisy silloin tällöin. Rotu on energinen ja tarvitsee pienestä koostaan huolimatta melko runsaasti liikuntaa.


title: Manchesterinterrieri

text: Manchesterinterrieri on todella terve rotu. Suomessa manchesterinterriereillä ei tiettävästi ole yhtään perinnöllisiä sairauksia. Jalostuksen yhtenä päämääränä on ehkäistä veren hyytymistä häiritsevää von Willebrandin tautia.


title: Manchesterinterrieri

text: Manchesterinterrierit ovat nopeita oppimaan ja sen kanssa voi harrastaa koiranäyttelyitä ja se sopii hyvin myös agilityyn. Myös tokoa harrastetaan jonkin verran. Hyvän hajuaistin omaavat yksilöt ovat myös harrastaneet jälkeä, joka sopii hyvin rotta- ja jäniskoiraksi jalostetulle manchesterinterrierille.


title: Manchesterinterrieri

text: Rotu on kotoisin Englannista ja sen alkuperä on muinainen. Ensimmäiset kirjalliset merkinnät rodusta ovat 1400-luvulta. Rotua on käytetty rottien ja kanien metsästykseen. Virallinen rotumääritelmä on vuodelta 1924, jolloin myös nimi manchesterinterrieri otettiin käyttöön. Rotu oli erityisen suosittu Manchesterissä ja sen lähiympäristössä. Toisen maailmansodan aikana manchesterinterrieriä, kuten monia muitakin rotuja, uhkasi sukupuutto. Kanta saatiin kuitenkin elvytettyä yhdysvaltalaisten tuontikoirien avulla.


title: Manchesterinterrieri

text: Suomessa on tiettävästi ollut manchesterinterriereitä jo 1900-luvun alussa, mutta vasta 1980-luvulla rotu vakiinnutti asemansa. Suomen Manchesterinterrierit ry perustettiin vuonna 1992.


title: Yöjuoksu

text: Yöjuoksu eli yöjalka eli yöstely on entisaikojen maalaiselämään kuulunut nuorison tapa pitää yhteyttä vastakkaiseen sukupuoleen. Yleensä naimattomat pojat käyvät kesäöinä tyttöjen aitoissa. Siveellinen selitys toiminnalle on, että pojat käyvät katsomassa tyttöjen näytille varaamia käsitöitä, jotta tietäisivät, tulisiko tytöstä hyvä vaimo. Toiminnan mahdollisti se, että tytöillä oli usein kesäisin tapana nukkua aitassa tai muussa ulkorakennuksessa, mikä ei ollut talvella mahdollista kylmyyden takia. Perheen luokse tupaan ei olisi vieraita voinut ottaa. Usein oli myös tarkoitus nukkua vierekkäin vaatteet päällä. Tätä intiimimpi kanssakäyminen oli ankarasti kiellettyä ja paheksuttua, ja siitä kiinni jääminen olisi tuhonnut osapuolten maineen. Avioliiton ulkopuolinen yhdyntä eli salavuoteus oli Suomessa myös sakoilla rangaistava rikos vuoteen 1926 asti. Joskus nuorten nukkumisen siveyttä valvottiin tai käytiin tarkastamassa. Silti ennen perinteen loppumista se oli monin paikoin ehtinyt leimautua seksuaalisiksi seikkailuiksi.


title: Yöjuoksu

text: Ennen kuin tyttö aukaisi aitan oven pojalle, saattoi hän ensin jutella tämän kanssa oven läpi. Tarkoitus saattoi olla testata pojan sanallisia kykyjä tai pelkästään pitää hauskaa tämän kustannuksella. Tyttö saattoi vaatia sisäänpyrkijää esittämään runon tai sanaleikin, tai tämän täytyi osata vastata arvoituksiin. Eräässä kansanrunossa pojan täytyy ensin rasvata aitan oven saranat, että ääntä ei kuuluisi tupaan asti.


title: Yöjuoksu

text: Yöjalassa käynnistä eli yöstelystä tunnettiin kaksi muotoa, joista tutkijat käyttävät nimityksiä individualistinen ja organisoitu. Individualistisessa yöstelyssä nuorukaiset kävivät yksinään niiden neitojen luona, joita halusivat tavata, ja jotka ottivat vastaan. Organisoitu muoto oli osa mannereurooppalaista nuorten kyläkulttuuria. Siinä nuorisoporukat säätivät ja valvoivat keskenään yöstelyyn liittyviä tapoja ja seremonioita.


title: Yöjuoksu

text: Organisoidussa toiminnassa nuoret miehet kokoontuivat yhteen ja toimivat yhdessä. Nuoret saattoivat keskenään päättää, ketä tyttöä kukakin poika saa tavata, eli kenen aittaan kenetkin päästetään. Sopivia pareja arvioitaessa kiinnitettiin huomiota muun muassa ulkonäköön, työteliäisyyteen, asemaan ja varallisuuteen. Nuoret myös saattoivat joukolla käydä tapaamassa kaikkia tavattavissa olevia tyttöjä. Järjestäytyneen yöstelyn alueella poikaporukat valvoivat, että kukaan porukkaan kuulumaton ei tapaile tyttöjä salaa. Niinpä voidakseen tavata tyttöjä oli nuoren miehen saatava hyväksyntä muilta nuorilta miehiltä. Hyväksyttyjen parien siveyttä usein vahdittiin. Nuori, juuri porukkaan otettu poika voitiin jättää yhdessä nukkuvan parin aittaan "opettelemaan" ja vahtimaan. Vasta riittävästi muiden toimia seurannut päästettiin itse tytön viereen. Poikaporukka saattoi myös tehdä yllätystarkastuksia, ettei aittaan jätetty pari ollut tehnyt mitään siveetöntä. Maineensa menettänyttä poikaa ei otettu enää yöstelyporukoihin mukaan.


title: Yöjuoksu

text: Samat yöstelyporukat usein järjestivät muutakin kuin yöstelyä, kuten esimerkiksi tanssiaisia, jumin häitä ja kylätappeluita muiden kylien porukoiden kanssa. Näitä järjestettiin myös organisoidun yöstelyn alueen ulkopuolella.


title: Yöjuoksu

text: Suomessa yöstely on kansanperinteenä melko uusi ilmiö. Organisoitu yöstely levisi 1700-luvulta lähtien vain ruotsin- ja suomenkieliselle Pohjanmaalle ja jonkin verran venäläisiltä Inkeriin. Etelä-Pohjanmaan papisto ja viranomaiset suhtautuivat kielteisesti yöstelyyn ja ryhtyivät kirkkokurin keinoin toimimaan sitä vastaan. 1700-luvun lopulla yöjuoksijoita alettiin sakottaa käräjillä, jolloin yöjuoksuksi katsottiin kaikki tietyn kellonajan jälkeen tapahtunut nuorison aiheeton liikkuminen ulkosalla. Yöjuoksu näin kriminalisoitiin, mikä käytännössä tarkoitti sitä, että moniin Etelä-Pohjanmaan rintapitäjiin syntyi öinen ulkonaliikkumiskielto (ks. Ulkonaliikkumiskielto Suomessa). Öiset ulkonaliikkumiskiellot kestivät niissä vuosikymmeniä. Yöjuoksusta muodostuikin vähitellen eteläpohjalaisen pitäjäkurin ehkä keskeisin osatekijä.


title: Yöjuoksu

text: Muilla Suomen alueilla yöstely oli individualistista. Ortodoksisessa Karjalassa ja Pohjois-Lapissa yöstelyä ei harrastettu juuri lainkaan. Yöstely vähentyi Lounais-Suomessa ja Savossa, kun se leimautui seksikokemusten tavoitteluksi – tytöt eivät maineensa takia enää voineet päästää poikia luokseen. 1900-luvun alkuvaiheessa yöstelyn perinne lakkasi kokonaan, kun nuorisolle tuli muita keinoja tapailla vastakkaista sukupuolta, kuten tanssiaisia, iltamia ja harrastuksia, ja nuorten tapailu aikuisten nähden tuli hyväksyttävämmäksi. Yöstelyn lakkaaminen oli osa laajempaa talonpoikaisyhteisöiden paikallisten kulttuurien murrosta, jossa monet perinteet jäivät historiaan.


title: Yöjuoksu

text:
Vanhemmat eivät useinkaan pitäneet lastensa yöllisistä puuhista; tätä asennetta kuvataan kansanrunoissakin. Erään kalevalaisen kansanrunon mukaan poika käy yöjuoksulla. Hän tulee aamulla kotiin, jossa isä ja äiti kysyvät vihaisina:
Poika väittää olleensa tupakalla naapurissa.


title: Yöjuoksu

text: Toisessa versiossa kylän eukko tulee kotiinsa palaavaa poikaa vastaan, ja kysyy samaa. Poika vastaa korskeasti käyneensä naimassa, ja herjaa eukkoa. Eukko menee pojan kotiin kantelemaan. Kotona äiti lyö pojan selkään koukulla seitsemän-numeron muotoisen jäljen. Isä nauraa vieressä - hän tietää poikien tarpeet.


title: Dr. Teeth and The Electric Mayhem

text: Dr. Teeth and The Electric Mayhem on The Muppet Show -ohjelman rockyhtye. Se esiintyy myös Muppet-elokuvissa, ja sen nimissä on julkaistu kappaleita eri levyillä. Yhtyeen kuuluisin kappale on "Can You Picture That?" vuoden 1979 "The Muppet Movie" -elokuvasta.


title: Dr. Teeth and The Electric Mayhem

text: Yhtyeen jäsenet ovat Dr. Teeth (yhtyejohtaja, piano), Janice (kitara), Sgt. Floyd Pepper (bassokitara), Zoot (saksofoni) ja Animal (rummut). Dr. Teeth -hahmo on Jim Hensonin suunnittelema, ja muut jäsenet ovat Michael K. Frithin luomuksia. Muppet Show’n viidennellä tuotantokaudella Lips tulee yhtyeen trumpetistiksi. Animal, Floyd, Zoot ja Janice kuuluvat myös Muppet Show’n monttuorkesteriin, joka soittaa ohjelman aloitus- ja lopetuskappaleet sekä muuta musiikkia.


title: Cool Biz -kampanja

text: Cool Biz -kampanjan avulla Japanin ympäristöministeriö pyrkii säästämään energiaa rajoittamalla ilmastoinnin käyttöä. Kampanja aloitettiin kesällä 2005, jolloin ministeriöiden lämpötilaksi syyskuuhun saakka säädettiin 28 °C.


title: Cool Biz -kampanja

text: Kampanjaan liittyvä pukeutumisohjeistus kehottaa työntekijöitä käyttämään tärkättyjä kauluksia ja hengittävästä materiaalista tehtyjä housuja. Työntekijöitä opastetaan myös käyttämään lyhythihaisia paitoja ja välttämään kravatin ja pikkutakin käyttöä. Monet työntekijät olivat kuitenkin hämmentyneitä, eivätkä tienneet pitäisikö heidän noudattaa uusia määräyksiä ja he tulivatkin töihin takit käsivarsillaan ja kravatti taskussaan. Nekin, jotka pitivät ajatusta vapaammasta pukeutumisesta hyvänä, olivat epävarmoja pukeutumisestaan työmatkoilla, muiden ei-valtiollisissa työpaikoissa työskentelevien pukeutuessa muodollisesti. Monet olivat sitä mieltä, että oli epäkohteliasta esiintyä ilman kravattia yksityisen sektorin edustajien kanssa käydyissä neuvotteluissa.


title: Cool Biz -kampanja

text: 28. syyskuuta 2005 Japanin ympäristöministeriö julkaisi kampanjan tulokset. Ministeriö toteutti verkkopohjaisen kyselyn 30. syyskuuta 2005 1200 satunnaisesti valitulle henkilölle. Tulosten perusteella 95,8% vastaajista tunsi kampanjan ja 562 vastaajasta 32,7 % ilmoitti, että heidän toimistonsa lämpötila oli ollut korkeampi kuin aiempina vuosina. Näiden lukujen perusteella ministeriö arvioi kampanjan avulla saavutetun 460 000 tonnin hiilidioksidipäästöjen säästö, joka vastaa noin miljoonan kotitalouden kuukauden aikana aiheuttamia päästöjä.


title: Cool Biz -kampanja

text: Ministeriö myös ilmoitti aikovansa jatkaa kampanjaa.


title: Gliese 581

text: Gliese 581 eli HO Librae on Vaa'an tähdistössä sijaitseva punainen kääpiötähti, jonka spektriluokka on M3V. Tähden etäisyys Maasta on 20,40 valovuotta. Tähdeltä on säteisnopeusmittauksien perusteella vahvistettu olevan eksoplaneettoja. Tähdeltä on väitetty havaitun jopa kuusi planeettaa. Planeettojen Gliese 581 e, b ja c olemassaolo on vahvistettu, kun taas planeettojen Gliese 581 d, Gliese 581 g ja f olemassaolo on kumottu tai vahvistamatta.


title: Gliese 581

text: Gliese 581:n etäisyys Maasta on 6,21 pc (20,40 valovuotta), ja se on sitä 87:ksi lähimpänä oleva tähti. Se sijaitsee Vaa'an tähdistön koillisosassa, eikä sitä voi nähdä Maasta paljain silmin. Sen absoluuttinen kirkkaus on 1,56 ± 0,03 ja pintalämpötila 3 495 ± 56 K. Tähden massa noin 0,31 Auringon massaa ja säde noin 0,3 Auringon sädettä. Säteilyntuotto eli bolometrinen luminositeetti on noin 0,012 Aurinkoa. Gliese 851:n metallipitoisuus [Fe/H] on -0,33. Gliese 581 luokitellaan BY Draconis -muuttujaksi.


title: Gliese 581

text: Planeettakunnan ensimmäinen planeetta, Gliese 581 b, löydettiin säteisnopeusmenetelmän avulla vuonna 2005. Se luokitellaan fysikaalisilta ominaisuuksiltaan kuumien neptunusten ryhmään. Se kiertää keskustähteään 0,041 AU:n etäisyydellä eli lähempänä kuin Merkurius kiertää Aurinkoa.


title: Gliese 581

text: Huhtikuussa 2007 Gliese 581:ltä raportoitiin löydetyksi kaksi uutta planeettaa, jotka molemmat luokitellaan supermaiksi. Planeetat löydettiin ESO:n La Sillan observatoriossa sijaitsevalla HARPS-laitteella. Gliese 581 c:n massa on 4,8 Maan massaa ja säde arviolta 1,5 Maan sädettä. Gliese 581 d sitä vastoin sijaitsee keskustähteä ympäröivän elinkelpoisen vyöhykkeen sisällä, mutta sen massa on suurempi: 8,2 Maan massaa. Se kiertää huomattavasti kauempana kuin muut planeetat. Koska planeetan massa on niin suuri, oletetaan planeetalla voivan olla runsaasti vettä, jolloin se voisi olla valtameriplaneetta.


title: Gliese 581

text: Tieto planeetan Gliese 581 e löytymisestä julkaistiin 21. huhtikuuta 2009. Kohteen massa on vain 1,9 Maan massaa, mikä teki siitä löytöajankohtanaan massaltaan pienimmän löydetyn eksoplaneetan.


title: Gliese 581

text: Steven Vogtin tutkijaryhmä väitti vuonna 2010 julkaistussa tutkimuksessaan löytäneensä planeettakunnasta kaksi uutta planeettaa, Gliese 581 g:n ja Gliese 581 f:n. Muut tutkijaryhmät eivät ole pystyneet vahvistamaan löytöä, joten kummankaan planeetan olemassaolosta ei ole varmuutta. Jos Gliese 581 g olisi olemassa, se olisi syksyyn 2010 mennessä tunnetuista eksoplaneetoista eniten Maata muistuttava.


title: Gliese 581

text: Gliese 581:ä kiertävä pölykiekko havaittiin vuosien 2010 ja 2011 aikana Euroopan avaruusjärjestön Herschel-avaruusobservatorion avulla tehtyjen tutkimusten perusteella. Vuonna 2012 julkaistussa tutkimuksessa arvioitiin kiekon alkavan 25 ± 12 AU:n etäisyydellä keskustähdestä ja levittäytyvän siitä yli 60 AU:n etäisyydelle. Pölykiekon lämpötilan arvellaan olevan kiekon sisäreunalla noin 50 ja ulkoreunalla noin 30 kelviniä.


title: Emil Huunonen

text: Emil Huunonen (15. heinäkuuta 1901 Johannes – 12. syyskuuta 1959 Helsinki) oli sosiaalidemokraattinen poliitikko ja ammattiyhdistysjohtaja.


title: Emil Huunonen

text: Huunosen vanhemmat olivat merimies Aukusti Huunonen ja Iida Jukka. Käytyään kansakoulun Huunonen työskenteli satama- ja lautatarhatyömiehenä Johanneksessa ja Viipurissa vuoteen 1933 saakka. Hän oli Viipurin läänin läntisen vaalipiirin sos.dem piirisihteerinä 1933–1938 ja Suomen kutomateollisuustyöväen liiton sihteerinä 1938–1943. SAK:ssa Huunonen toimi pääsihteerinä 1943–1946 ja puheenjohtajana 1946–1949.


title: Emil Huunonen

text: Huunonen oli SDP:n kansanedustajana 1948–1953. Hän oli K. A. Fagerholmin I hallituksessa 1949–1950 II kulkulaitosten ja yleisten töiden ministeri, II sosiaaliministeri ja II kansanhuoltoministeri. Urho Kekkosen II hallituksessa 1951 Huunonen oli II sosiaaliministerinä ja Kekkosen III hallituksessa hän oli II sosiaaliministeri 1951–1953, II kulkulaitosten ja yleisten töiden ministeri 1951–1952 ja 1952–1953 sekä siinä välissä kulkulaitosten ja yleisten töiden ministeri 1952.


title: Emil Huunonen

text: Ministeriuransa jälkeen Huunonen oli Outokumpu Oy:n sosiaalijohtaja ja johtokunnan jäsen 1954–1959.


title: Emil Huunonen

text: Huunonen oli presidentin valitsijamies vuoden 1950 presidentinvaaleissa. Kunnallispolitiikassa hän oli mukana Viipurin kaupunginvaltuuston ja kaupunginhallituksen jäsenenä.


title: Bliss (psytrance-artisti)

text: Bliss (oik. Yonatan Marcow) on israelilainen psytrance-artisti. Blissin ensimmäinen pitkäsoitto "The Rhythmus Gene" ilmestyi vuonna 2005.


title: Bliss (psytrance-artisti)

text: "The Rhythmus Gene" (2005)


title: Linssimäinen galaksi

text: Linssimäinen galaksi on galaksityyppi, joka muistuttaa muodoltaan linssiä tai litteää kiekkoa. Ominaisuuksiltaan linssimäiset galaksit muistuttavat kierteisgalaksien keskusosia, mutta niillä ei ole minkäänlaista spiraalirakennetta.


title: Smuhg

text: Smuhg (tunnetaan myös variaatio "Smugh", oikealta nimeltään Raul Islas) on meksikolainen psytrance-artisti. Hän on esiintynyt myös omalla nimellään sekä nimimerkillä "Divinorum".


title: Smuhg

text: Smuhgilta on tullut yksi albumi, nimeltään Balam, vuonna 2005. Samana vuonna julkaistiin myös samanniminen 12" EP, sisältäen raidat "Decode", "Cristalis", "Balam" ja Elements


title: Smuhg

text: Balam (2005)


title: Erkki Härmä

text: Erik (Erkki) Herman Härmä (10. heinäkuuta 1890 Turku – 10. marraskuuta 1957 Helsinki) oli sosiaalidemokraattinen poliitikko ja ammattiyhdistysjohtaja joka toimi myös Turun ja Porin läänin maaherrana 1950-luvulla.


title: Erkki Härmä

text: Härmän vanhemmat olivat panimotyömies Antti Härmä ja Ida Agata Fagerström. Kansakoulun käytyään Härmä työskenteli muurarina vuosina 1908–1918. Hän oli Suomen työväen pääneuvottelija 1918 ja joutui olemaan Suomen sisällissodan jälkeen poliittisista syistä vangittuna 1918–1922. Päästyään vankilasta Härmä toimi ammattiyhdistysliikkeessä Muurarien, rapparien ja uunintekijäin liiton sihteerinä 1922–1944. Härmä kuului 1920- ja 1930-lukujen vaihteessa Suomen työväen vasemmistoryhmän johtoon.


title: Erkki Härmä

text: Vuosina 1944–1946 Härmä toimi keskusjärjestö SAK:n väliaikaisena puheenjohtajana. Hän jätti tehtävän ottaessaan ministerinsalkun Mauno Pekkalan hallituksessa maaliskuussa 1946. Härmällä oli keskeinen rooli useissa sodanjälkeisen ajan palkkaneuvottelussa. Esimerkiksi marraskuussa 1944 saavutettu yleinen tuntipalkkojen yhden markan korotus sai kansan suussa nimen "Härmän markka".


title: Erkki Härmä

text: Härmä oli SDP:n kansanedustajana 1917 ja 1948–1949. Hän oli II kulkulaitosten ja yleisten töiden ministeri, II sosiaaliministeri ja II kansanhuoltoministeri Pekkalan hallituksessa 1946–1948. Nämä samat ministerisalkut hänellä oli myös K. A. Fagerholmin I hallituksessa 1948–1949.


title: Erkki Härmä

text: Härmä oli viimeiset vuotensa Turun ja Porin läänin maaherrana 1949–1957. Hän oli naimisissa kansanedustaja Anna Laura Nummisen (1891–1952) kanssa vuodesta 1922 alkaen. Härmä oli Helsingin kaupunginvaltuuston jäsen.


title: Mandariinikala

text: Mandariinikala ("Synchiropus splendidus " syn. "Pterosynchiropus splendidus") on merikokkeihin kuuluva kala.


title: Mandariinikala

text: Mandariinikala kasvaa noin kuusisenttiseksi; koiras on suurempi kuin naaras. Sen vartalo on pyöreämuotoinen. Naaras on väritykseltään oranssi-vihreäkuvioinen, koiras sini-vihreä-oranssikuvioinen. Kuviointi muistuttaa perinteisiä kiinalaisia silkkikankaita, siitä kalan nimi.


title: Mandariinikala

text: Mandariinikala elää luonnossa läntisellä Tyynellämerellä. Se pysyttelee koralliriuttojen lähellä 1-18 metrin syvyydessä.


title: Mandariinikala

text: Mandariinikala syö vain itse pyydystämiään eläviä pieneliöitä. Siksi sitä voi pitää vain kypsässä riutta-akvaariossa.


title: Mandariinikala

text: Mandariinikala on sävyisä muita kalalajeja kohtaan. Syy siihen, miksi sitä ei voi pitää kaikkien muiden lajien kanssa, on kilpailu ruoasta: mandariinikala nälkiintyy hengiltä, jos vilkkaammat kalat syövät kaikki pikkueliöt. Kaksi mandariinikoirasta taistelee liikaa samassa altaassa: soidinkäyttäytymisensä aluksi koiras pullistelee nostaen selkäevänsä ylös. Saman käytöksen voi havaita jos koiras näkee oman heijastuksensa altaan päädyssä.


title: Mandariinikala

text: Mandariinipari laskee kerralla 12-200 mätimunaa. Jo 36 tunnin kuluttua hedelmöityksestä munien sisällä voi nähdä poikasten silmät. Mätimunasta kuoriutuu ensin pieni vilkasliikkeinen toukka, 8-11 päivän ikäisenä sille muodostuu selkäevä ja 12-14 päivän ikäisenä niillä on aikuisen kalan tyypillinen suuripäinen vartalonmuoto. Värit kehittyvät vaiheittain muutaman kuukauden kuluessa.


title: Space Buddha

text: Space Buddha on Israelista kotoisin oleva psytrance-artisti. Hänen oikea nimensä on Eliad Grundland. Hän on esiintynyt myös omalla nimellään, sekä sen lisäksi nimimerkeillä "Indica" ja "Posessed".


title: Space Buddha

text: Space Buddha (2000)


title: Space Buddha

text: Eternity Project (2001)


title: Space Buddha

text: Stigmata (2001)


title: Space Buddha

text: Jugle Of Wishes (2002)


title: Space Buddha

text: Storm Reaction (2003)


title: Space Buddha

text:
Full Circle (2006)
No Shields (2008)


title: Edvard Huttunen

text: Johan Edvard Huttunen (30. heinäkuuta 1889 Viipurin maalaiskunta – 2. toukokuuta 1943 Helsinki) oli suomalainen sosiaalidemokraattinen poliitikko ja ammattiyhdistysjohtaja.


title: Edvard Huttunen

text: Huttunen työskenteli kivityömiehenä ja kivenhakkaajana Viipurissa ja Helsingissä vuoteen 1920 saakka. Suomen sisällissodan jälkeen hän oli poliittisista syistä vangittuna 1918–1920. Vapauduttuaan Huttunen toimi Suomen Ammattijärjestön järjestäjänä 1920–1922 ja puheenjohtajana 1923–1925. Hän oli Oulussa ilmestyneen Pohjolan Työmiehen vastaava toimittaja 1926–1928 ja Suomen Sosialidemokraatin toimittaja 1928–1930. Huttunen toimi Suomen Ammattiyhdistysten Keskusliiton (SAK) ensimmäisenä puheenjohtajana 1930–1937 ja Kansaneläkelaitoksen johtajana 1937–1943.


title: Edvard Huttunen

text: Huttunen valittiin ensimmäisen kerran kansanedustajaksi vuoden 1924 vaaleissa Sosialistisen työväen ja pienviljelijöiden vaaliliitosta. Vuonna 1926 hän siirtyi SDP:n eduskuntaryhmään ja toimi sen kansanedustajana 1926–1933 sekä 1937–1938. Huttunen oli myös Helsingin kaupunginvaltuuston jäsen ja presidentin valitsijamies vuoden 1931 presidentinvaaleissa.


title: Edvard Huttunen

text: Huttunen kuului SDP:n puoluetoimikuntaan. Toukokuun 1936 puoluekokouksessa Huttunen valittiin SDP:n varapuheenjohtajaksi. Hän voitti äänestyksessä Väinö Salovaaran. Huttunen oli myös Osuusliike Elannon hallintoneuvoston ja edustajiston jäsen.


title: Edvard Huttunen

text: Huttusen vanhemmat olivat kivenhakkaaja Mikko Huttunen ja Lydia Kukkonen. Huttunen oli naimisissa Elli Maria Roihan kanssa vuodesta 1912 alkaen.


title: Yleinen sauna

text: Yleinen sauna tarkoittaa saunaa, joka on maksua vastaan kenen tahansa käytettävissä. Yleinen sauna on syntynyt hygieniatarpeiden täyttämiseksi kaupungeissa, kun yksittäisten asuntojen tai talojenkaan varustukseen ei kuulunut asukkaille tarkoitettua saunaa eikä nykyisenkaltaisia kylpyhuoneitakaan tunnettu. Yleinen sauna oli tällöin monelle ainoa käytännöllinen mahdollisuus huolehtia hygieniasta perusteellisesti. Toisaalta yleisiä saunoja voitiin myös pitää tautien ja epäsiveellisyyden levittäjinä.


title: Yleinen sauna

text: Keskiajalla kirkko suosi kylpemistä: esimerkiksi sikstiiniläis- ja benedektiinimunkit peseytyivät kerran kuussa. Luostareiden muu väestö peseytyi yleensä pari kertaa vuodessa, mutta tavallinen rahvas harvemmin tai ei koskaan. Tapa peseytyä yleistyi kuitenkin keskiajalla, ensin aateliston keskuudessa ja myöhemmin laajemmaltikin.


title: Yleinen sauna

text: Yleiset saunat olivat keskiajalla tavanomaisia useissa kaupungeissa eri puolilla Eurooppaa. Saunomiseen liittyi jo tuolloin vihtominen, kuppaus, suoneniskentä, saunottaja, morsiussaunaperinne ja ilmeisesti varsin yleisesti myös sukupuolten välinen yhteissaunominen. Saunominen oli kuitenkin lähinnä yläluokan harrastus. Saunomisen yleistymiseen vaikutti myös ristiretkiltä omaksuttu turkkilainen saunakulttuuri. Yleisistä saunoista kehittyi 1500-luvulla kaupunkilaisten kokoontumispaikkoja, joissa saatettiin pelata, soittaa musiikkia ja pitää puheita.


title: Yleinen sauna

text: Keskiajan lopulla Keski-Euroopan yleiset kaupunkisaunat taantuivat yläluokan nautiskelupaikoiksi, joissa juopoteltiin, mässäiltiin ja harjoitettiin varsin yleisesti myös prostituutiota. Saunat levittivät omalta osaltaan uutta 1500-luvulla ilmaantunutta kansantautia, syfilistä. Kirkon ryhtyessä vastustamaan saunatoimintaa saunat harvinaistuivat pikkuhiljaa ja hävisivät Keski-Euroopan kaupungeista 1600-luvulla. Tukholman viimeinen yleinen sauna suljettiin vuonna 1725, seuraava avattiin vasta parisataa vuotta myöhemmin. Tapa kylpeä saunassa hävisi kokonaan Keski-Euroopasta ja säilyi ainoastaan Suomessa, Pohjois-Ruotsissa ja Venäjällä.


title: Yleinen sauna

text: Suomessa yleisiä saunoja perustettiin kaupunkeihin lähinnä 1800-luvulta lähtien. Tätä aikaisemmin tonttikohtaisia saunoja oli lähes jokaisen kaupunkitalonkin pihapiirissä. 1800-luvulla tapahtuneiden kaupunkien suurpalojen jälkeen uudet asemakaava-ajatukset kuitenkin korostivat paloturvallisuutta. Paloturvallisuusyistä kaupunkien rakennussäännöt saattoivat kieltää tonttikohtaiset saunat kokonaan, tai asettaa niiden rakentamiselle tiukkoja ehtoja, esimerkiksi minimietäisyyden päärakennuksesta tai vaatimuksen kivirakenteisuudesta. Tällöin saunojen rakentaminen ahtaille kaupunkitonteille kävi usein kannattamattomaksi. Ratkaisuna olivat maksulliset yleiset saunat, joiden kulta-aika sijoittui 1800-luvun lopusta 1930-luvulle. Yleiset saunat liittyivät teollistumiseen ja kaupungistumiseen: maaseudulta kaupunkeihin muuttanut työväestö tarvitsi myös hygieniatiloja. Juuri yleisten saunojen kukoistusaikana kaupungeissa asuttiin hyvin ahtaasti ja asuntopula oli kova. Yleensä tontin kaikki piharakennuksetkin tarvittiin asuinkäyttöön.


title: Yleinen sauna

text: Yleisiä saunoja löytyi kaupungeista tavallisesti eri tasoisia ja hintaisia, yleisten saunojen käyttäjäkunta oli kuitenkin lähinnä työväestöä ja alempaa keskiluokkaa. Ylempi keskiluokka ja yläluokka suosi kylpyläkulttuuria ja arkisemmin peseytyi omissa kylpyammeissaan. Saunojen taso vaihteli suuresti: ne saattoivat olla vaatimattomia yksikamarisia mökkejä, joiden vakituiset asukkaat lämmittivät pihasaunan, vuokrasivat kylpyjä määräpäivinä ja poistuivat tuvasta siksi aikaa kun asiakkaat vaihtoivat vaatteensa. Toisaalta paremmalle väelle rakennettiin kivirakenteisia saunalaitoksia, joissa saattoi jo 1800-luvun puolella olla esimerkiksi uima-altaita. Asiakkaat olivat usein vakiokävijöitä, saunojat vierailivat samassa saunassa viikosta toiseen. Saunoissa saatettiin tarjota myös esimerkiksi kuppausta ja yleensä alkoholittomia juomia. Kuppauksen merkiksi salkoon vedettiin punainen lippu. Jotkut yleiset saunat poikkesivat kylpytavaltaan perinteisestä suomalaisesta saunasta, esimerkiksi Oulussa toimi jo 1860-luvulla höyrysauna.


title: Yleinen sauna

text: Sukupuolten välinen yhteissaunominen oli 1800-luvulla ja 1900-luvun alussa yleistä erityisesti työväestön suosimissa saunoissa. Keskiluokka suosi saunoja, joista pystyi varaamaan perhevuoron tai joissa miesten ja naisten vuorot olivat erikseen. Erillisvuorot yleistyivät 1910-luvulta lähtien, jolloin saunoihin ryhdyttiin säännönmukaisesti rakentamaan erilliset pukutilat miehille ja naisile. Kaupunkien järjestyssääntöjen kielloista huolimatta yhteissaunominen jatkui varsin yleisenä vielä 1920-luvulla.


title: Yleinen sauna

text: Yleiset saunat harvinaistuivat 1950-luvulta lähtien: uudet kerrostalot vetivät väestön kauemmaksi lähiöihin, ja kerrostaloihin rakennettiin usein asukkaiden yhteinen talosauna. 1970-luvulta lähtien asuntoihin ryhdyttiin rakentamaan huoneistokohtaisia saunoja, joiden yleistyminen syrjäytti muutamassa vuosikymmenessä sekä yleiset että talosaunat.


title: Yleinen sauna

text: Suomessa yleisiä saunoja toimii nykyään esim. Helsingissä (muun muassa Allas Sea Pool, Löyly ja Kulttuurisauna), Vantaalla, Tampereella, Turussa, Lappeenrannassa ja Kotkassa.


title: Yleinen sauna

text: Helsingin yleiset saunat ovat Sauna Arla, Kotiharjun sauna, Sauna Hermanni ja Merihaan Kulttuurisauna. Kaikille avoin ja ilmainen puusauna on Sompasaaressa sijaitseva Sompasauna. Vantaalla Ulkoilukeskus Kuusijärven neljä sähkösaunaa ja kaksi savusaunaa. Tampereella sijaitsevat yli satavuotias Rajaportin sauna, Rauhaniemen, Kaupinojan ja Kaukajärven uimaloiden saunat, sekä Suomensaaren ulkoilualueen sauna. Turussa toimivat Forum-sauna, Nummen sauna ja Olympiasauna, Kotkassa Saunaseura Kipakan Hovinsaaren sauna.


title: Yleinen sauna

text: Virossa Tallinnassa, Kalamajan kaupunginosassa toimii vuonna 1928 perustettu yleinen sauna nimeltään Kalma.


title: Yleinen sauna

text:
Keski-Euroopassa yleisiä saunoja on runsaasti, esim. Saksassa on yli 2 300 yleistä saunaa
. Myös Alankomaissa ja Venäjällä niitä on runsaasti.


title: Epic Movie

text: Epic Movie on vuonna 2007 ilmestynyt yhdysvaltalainen komediaelokuva, joka on jatkoa vuoden 2006 "Date Movielle" ja Scary Movie -sarjalle. Tällä kertaa elokuvassa parodioitiin lähes kaikkia vuosina 2005–2006 valmistuneita suuria elokuvia, kuten "Jali ja suklaatehdas, , , Teräsmies, Da Vinci -koodi, Harry Potter, , Nacho Libre, Snakes on a Plane, X-Men, Klik! ja Borat". Osansa sai myös "MTV Cribs" -televisiosarja. Elokuva ei ole saanut kriitikoilta kovinkaan paljoa ylistystä.


title: Epic Movie

text: Tarina kertoo, kuinka neljä nuorta aikuista löytää lipun, jolla he pääsevät tutustumaan Willy Wonkan herkkuja sisältävään tehtaaseen. Käy kuitenkin ilmi, ettei tehtaaseen pääseminen ollutkaan kovin hyvä asia; nyt pitäisi sitten päästä tehtaasta poiskin. He pääsevät erään kaapin läpi pakenemaan salaperäiseen Gnarniaan.


title: Epic Movie

text: Gnarniassa he saavat selville kuka hallitsee ankaralla tavalla Gnarniaa: katala White Bitch. Eräs nuorista, Edward, oli kuitenkin tehnyt liiton White Bithchin kanssa; hän oli luvannut Bitchille paljastavansa muiden olinpaikan. Samoihin aikoihin, kun Edward on vankina Bitchin luona, muut menevät kehittämään kykyjään hieman vanhaksi käyneen Harry Potterin ja kumppaneiden luokse, jotta voisivat päästä Gnarniaa oikein hallitsevan "Aslon" luokse.


title: Epic Movie

text: Edward kokee iloisen yllätyksen, kun hänet saapuu pelastamaan merirosvo Jack Swallows (Jack Nielee). Jackin omaperäisen toiminnan ansiosta, Edward pääsee pakenemaan Jackin mukana merirosvolaivaan. Rosvot kertovat myös millaista on olla piraatti. Lopulta selvisi, kuinka Jack olikin tehnyt sopimuksen Bitchin kanssa, joten Edward joutuu takaisin selliin.


title: Epic Movie

text: Päästyään toivottuun tulokseen Harry Potterin luona, muut pääsevät tekemään odotetut retken Aslon luokse. Heidän pitää kuitenkin tehdä jotain vastapalvelukseksi.


title: Kahvia ja tupakkaa

text: Kahvia ja tupakkaa () on Jim Jarmuschin ohjaama ja käsikirjoittama amerikkalais-japanilais-italialainen elokuva vuodelta 2003. "Kahvia ja tupakkaa" koostuu yhdestätoista mustavalkoisesta lyhytelokuvasta, jotka ovat valmistuneet yli 17 vuoden aikana pitkien elokuvien lomassa.


title: Kahvia ja tupakkaa

text: Lyhyissä 5–10 minuutin otoksissa näyttelee useita tunnettuja näyttelijöitä ja muusikoita. Kohtauksissa he esittävät usein lähes itseään, istuvat pöydän ääressä, keskustelevat, juovat kahvia ja polttavat tupakkaa.


title: Kahvia ja tupakkaa

text: Jarmusch teki kohtauksista ensimmäisen "Kumma tavata" () jo vuonna 1986 Saturday Night Livea varten. Sketsissä italialainen koomikko Roberto Benigni tapaa amerikkalaisen koomikon Steven Wrightin. Miehet keskustelevat kahvin ja tupakan parissa kahvista ja tupakasta. Kohtaus loppuu siihen kun Benigni lähtee Wrightin puolesta hammaslääkäriin.


title: Kahvia ja tupakkaa

text: Lyhyistä episodeista kuuluisin on "Jossain Kaliforniassa" (). Se valmistui vuonna 1992 ja voitti parhaan lyhytelokuvan kultaisen palmun Cannesin elokuvajuhlilla vuonna 1993. Kohtauksessa muusikot Iggy Pop ja Tom Waits kohtaavat kahvilassa. Miehet keskustelevat väkinäisesti ja juhlistavat tupakoimattomuuttaan tupakoimalla.


title: Kahvia ja tupakkaa

text: Kohtauksista tuoreimmat Jarmusch on kuvannut vuosien varrella tätä kokonaisuutta varten. Kahvin ja tupakan ohella kohtauksissa on useita toistuvia ja episodeja yhteen sitovia elementtejä. Esimerkiksi serkukset ja teslamuuntaja, sekä tärkeimpänä ihmisten välisiä kohtaamisia ja kanssakäymistä leimaava kiusaantuneisuus ja hankaluus.


title: Kahvia ja tupakkaa

text: Elokuva sai Suomessa ensi-iltansa Rakkautta ja Anarkiaa -festivaaleilla vuonna 2004.


title: Twisted Reaction

text: Twisted Reaction (oik. Edvin Alperavitch) on israelilainen psytrance-artisti. Hänen esikoisalbuminsa "Action!" julkaistiin vuonna 2006.


title: Twisted Reaction

text: "Action!" (2006)


title: Edvard Jokela

text: Edvard Nikolai Jokela (aikaisemmin Astrén) (10. lokakuuta 1889 Ulvila – 8. syyskuuta 1929 Helsinki) oli suomalainen ammattiyhdistysjohtaja ja kansanedustaja.


title: Edvard Jokela

text: Jokelan vanhemmat olivat vuokraaja "Juho Edvard Astrén" ja "Josefina Friberg". Käytyään kansakoulun Jokela työskenteli saha- ja rautatierakennustyömiehenä Ulvilassa vuoteen 1914 saakka ja sen jälkeen satamatyömiehenä Helsingissä. Jokela toimi ammattiyhdistysliikkeessä Suomen saha-, kuljetus- ja sekatyöväenliiton matka-asiamiehenä ja 1927–1929 Suomen kuljetustyöläisten liiton puheenjohtajana. Jokela hoiti myös Suomen Ammattijärjestön (SAJ) puheenjohtajuutta joulukuusta 1926 joulukuuhun 1927 kun varsinainen puheenjohtaja Matti Paasivuori oli ministerinä Väinö Tannerin hallituksessa.


title: Edvard Jokela

text: Vasemmistososialisti Jokela kuului eduskunnassa 1924–1926 Sosialistisen työväen ja pienviljelijöiden eduskuntaryhmään.


title: Edvard Jokela

text: Jokelan Kuljetusliiton puheenjohtajakaudella käyty pitkä ja raskas satamalakko 1928–1929 päättyi keväällä 1929 työantajien antamaan palkankorotuslupaukseen. Lakon aikana Kuljetusliitto oli saanut taloudellista tukea muiden Pohjoismaiden, varsinkin Tanskan, kuljetusliitoilta mikä oli mahdollistanut työtaistelun jatkamisen. Pitkä lakko ja ammattiyhdistysliikkeen sisäiset kiistat kuluttivat tuberkuloosia sairastaneen Jokelan voimia niin että hän kuoli kesken puheenjohtajakautensa syyskuussa 1929.


title: Indra (psytrance-artisti)

text: Indra, oikealta nimeltään Oshri Krispin on Israelista kotoisin oleva psytrance-artisti. Häneltä on ilmestynyt yksi pitkäsoitto, "Killer Machine" vuonna 2006.


title: Indra (psytrance-artisti)

text: Killer Machine (2006)


title: DNA (täsmennyssivu)

text: DNA voi tarkoittaa ainakin seuraavia asioita:


title: Entreat

text: Entreat on The Curen livealbumi vuodelta 1989. Se on äänitetty The Curen Prayer Tour -kiertueella 22.–24. heinäkuuta 1989 Lontoon Wembley Arenalla ja sisältää ainoastaan "Disintegration"-albumin kappaleita. Levy julkaistiin alun perin vain promootioversiona Ranskassa. Sen sai kaupan päälle ostaessaan vähintään kolme The Curen levyä. Tämä alkuperäinen versio ei sisältänyt kappaleita "Homesick" ja "Untitled". Myöhemmin "Entreat" julkaistiin Isossa-Britanniassa, myös promotionaalisena kahdeksan kappaleen versiona, joka tällä kertaa sisälsi aiemmin mainitut kappaleet. Levyn sai tällöin kaupan päälle, kun osti kaksi The Curen albumia. Levy julkaistiin kaupallisesti vasta vuonna 1991 kahdeksan kappaleen versiona.(*) Ei kaikissa versioissa.


title: Pilot

text: Pilot oli skotlantilainen poprockyhtye, jonka perustivat vuonna 1973 entiset Bay City Rollersin jäsenet David Paton ja Bill Lyall. Muut jäsenet olivat Stuart Tosh ja Ian Bairnson. Vuonna 1974 ilmestyi single "Magic", josta tuli Pilotin ensimmäinen menestyskappale. Seuraavaksi ilmestyi single "January", josta jo tulikin listaykkönen tammikuussa 1975. Pilotin muut menestyskappaleet olivat: "Call Me Round" ja "Just A Smile". Vuonna 1977 oli Pilotissa enää jäljellä Paton ja Bairnson, jotka pianisti Steve Swindellsin ja rumpali Henry Spinettin kanssa tekivät albumin "Two's A Crowd". Vuoden 1978 tienoilla Patonista ja Bairnsonista tuli Alan Parsons Project -yhtyeen jäseniä ja Tosh liittyi 10cc-yhtyeeseen. Bill Lyall kuoli aidsiin vuonna 1989.


title: Pilot

text: Arto Sotavalta teki Januarysta suomenkielisen version nimellä Kalenteri vuonna 1976.


title: Lysenkolaisuus

text: Lysenkolaisuus tarkoittaa Trofim Denisovitš Lysenkon johtamaa näennäistieteellistä liikettä, joka vastusti Gregor Mendelin kehittämää perinnöllisyystiedettä. Lysenkolaisuus sai Neuvostoliitossa virallisen aseman, ja sitä harjoitettiin maassa 1930-luvulta vuoteen 1965 asti. Lysenkolaisuuden mukaan hankitut ominaisuudet periytyvät, mikä on vastoin nykyaikaisen perinnöllisyystieteen käsityksiä.


title: DNA (psytrance-artisti)

text: DNA on israelilainen, Full On-psytrancea esittävä kaksikko. Heidän nimensä ovat "Eitan Tanami" ja "Zeev Kardonsky". DNA:lta on ilmestynyt 5 kokopitkää albumia ja 5 EP:tä eli Extended Play albumeita. 2010 Eitan Tanami perusti oman levytysyhtiönsä: DNA Records:n, jolla on tällä hetkellä 10 julkaisua.Kick Me Up (2006)


title: Keuruun Kisailijat

text:
Keuruun Kisailijat on keuruulainen urheiluseura, joka on perustettu 13. syyskuuta 1914.
Seurassa on monta jaostoa: ampumahiihto, hiihto, koripallo, suunnistus ja yleisurheilu. Kisailijoiden pesäpallojoukkue on pelannut jopa ylimmällä sarjatasolla vuonna 1958.


title: Keuruun Kisailijat

text: Seura järjesti muun muassa vuonna 2007 hiihdon SM-kilpailut. Vuonna 2009 seura järjestää suunnistuksen SM-erikoispitkän matkan kilpailut. Vuonna 2017 Keuruulla järjestettiin hiihdon SM-kisat.


title: Disintegration

text: Disintegration on The Curen kahdeksas studioalbumi vuodelta 1989. Albumi on toinen osa Robert Smithin "trilogiaa", johon kuuluvat myös albumit "Pornography" ja "Bloodflowers". Vuonna 2002 kaikki kolme albumia soitettiin livenä kokonaisuudessaan ja julkaistiin "Trilogy"-DVD:nä vuonna 2003.


title: Disintegration

text: Levyn vinyyliversio ei sisällä kappaleita "Last Dance" ja "Homesick" tilan puutteen vuoksi.


title: Disintegration

text: South Parkin jaksossa "Mecha-Streisand" Kyle Broflovski julistaa "Disintegrationin" maailman parhaaksi levyksi huutamalla: "Disintegration is the best album ever!".


title: Disintegration

text: Levystä on äskettäin julkaistu kolmen CD:n 20-vuotisjuhlaversio.(*) Vain kasetti- ja CD-versioissa.


title: MFG

text: MFG, (lyhenne sanoista "Message From God") on Israelista kotoisin oleva, psytrancea tuottava kaksikko. Miesten nimet ovat Aharon Segal ja Guy Zukrel. MFG on aloittanut toimintansa vuonna 1996.


title: MFG

text: The Prophecy (1996)


title: MFG

text: New King Of World (1997)


title: MFG

text: Project Genesis (1998)


title: MFG

text: The Message (2001)


title: MFG

text: Message From God (2006)


title: Reino Heinonen

text: Reino Johannes Heinonen (29. huhtikuuta 1908 Tampere – 23. elokuuta 1981 Helsinki) oli suomalainen ammattiyhdistysjohtaja, joka toimi lyhyen aikaa Suomen Ammattiyhdistysten Keskusliiton (SAK) puheenjohtajana 1959–1960 SAK:laisen ammattiyhdistysliikkeen hajaannuksen vuosina. Hän oli myös Suomen kunnantyöntekijäin liiton (myöhemmin Kunnallisten työntekijäin ja viranhaltijain liiton, KTV) puheenjohtaja vuosina 1951–1971. Heinonen sai sosiaalineuvoksen arvonimen vuonna 1968.